text:
Den kuadro di un foro di PNP di èkspertonan tokante di e pakete di Hulanda, mi a tira e siguiente diskurso riba 27 ougùstùs 2020.
Te awor no tin un mihó alternativa pa e oferta di Hulanda. Apesar ku na mi manera di mira e pakete no ta sólido, nos no mester rechas’é.
Unda abo ta pará den e diskushon tokante di e pakete ta dependé di bo manera di interpretá kiko ta desaroyo.
Den liñanan grandi e pakete Hulandes ta un saku di plaka di Den Haag ku nos ta haña si nos pone nos finansa na òrdu i reformá nos strukturanan.
Tin ku ta mira esaki komo rekolonisashon i ku mester rechasá tur kos i buska otro solushon sin ku a spesifiká kiko.
Tin ku ta mira solamente e saku di plaka. I pa e sèn nan ta komfortabel ku Hulanda ta bai karga nos responsabilidat.
Den nan tin esnan ku ta bisa ku no por kome outonomia. Ta bèrdat. Outonomia no ta ko’i kome. Si bo ta kere den e senario aki, embèrdat no tin nada di kambia na e pakete.
Ami ke mira e pakete aki komo un oportunidat di oro pa nos siña atende mihó ku nos asuntunan, pa nos hasi e kambionan nesesario, pa nos bira mas fuerte komo pais i traha na bienestar di tur hende.
Mi ke mira e pakete aki komo un salto pa un desararoyo, no basá riba plaka so. Plaka no ta desaroyo, e ta un schijnontwikkeling.
Mi ta bisa esaki komo un hende ku a move pa algun dekada den e ramo di desaroyo pa e.o. Nashonnan Uní den mas ku 25 pais, inkluso esnan di mas pober.
Pa loke ta trata e parti di e pakete ku a keda asigná na mi, esta e sektor públiko, mi no ta diferensiá tantu di opinion ku e puntonan menshoná den e pakete.
Ta puntonan konosí manera benchmark lokual nos ta paga na salario, nombra personal kapasitá, hisa kalidat di sèrvisio pa públiko i tene polítika pafó di e aparato.
E pregunta sinembargo ta: E manera ku Hulanda ke ehekutá e pakete pa Kòrsou ta kontribuí na e tipo di desaroyo duradero ku mi a menshoná kaba? No.
E espíritu , tono, i kontenido di lokual tin riba mesa ta mas un realidat di Den Haag. E ta karesé di ownership di e banda aki di oseáno.
Si tin un lès ku mundu a siña ta ku un otro pais no por desaroyá un otro estilo remote control, ni maske kuantu plaka tin.
Si nos ke mira e pakete aki komo unu pa desaroyo, manera ami ke mir’é, Kòrsou mester pone su stèmpel di vishon di desaroyo.
Nos mester por bisa na final ku ta trata di un pakete di nos ku ta keda sostené pa Hulanda. No un pakete Hulandés manera e ta aktualmente.
Ki tipo di desaroyo nos ke? Un desaroyo humano di kategoria haltu manera UN ta deskribí den su Human Development Index? Kiko ta e pilarnan di e desaroyo aki i kon nos ta midi esaki?Pa ki tempu nos ke logr’é?
Si nos ke logra desaroyo berdadero, antó nos mester tin e kapasidat institutional, prinsipalmente den nos aparato públiko pa karga esaki.
E pakete Hulandes ta papia básikamente di aspektonan di efisiensia finansiero den e aparato. E ke, via di un entidat na largo distansia (CHE): 1. formulá proyekto 2. responsabel pa ehekutá proyekto i 3. alabes supervisá proyekto.
Si historia a siña nos algu ta ku e aspekto mas importante den un proseso di desaroyo ta krea kapasidat institushonal serka e pais ku ta risibí ayudo.
No por ta un sorpresa ku después di tur plan di sostén: di Ekilibrio, pa Schuldsanering pa Groestrategie, nos kapasidat institushonal pa e.o. reformá i manehá no a bai dilanti.
E pakete Hulandes aktual no a desviá mashá di su manera eroneo di mira desaroyo aki.
Lokual ta remarkabel ta ku Hulanda su trackrecord komo donante den paisnan no-desaroyá (ku mi a traha aden), ta totalmente diferente na su posishon pa ku Willemstad.
Ta imposibel kere ku CHE lo bai trese mehoramentu den funshonamentu di nos aparato.
Algún pregunta.
Si ta CHE ta determiná tur kos estilo di Batman and Robin, kiko ta pasa ku nos aparato ora CHE stòp di eksistí? Si CHE mester di hende den nos aparato públiko pa yuda den ehekushon, kon esaki lo afektá e kantidat i kalidat di servisio ku por brinda pueblo? Mi ta di akuerdo ku mester di hende lokal i kapas den CHE. Nos ta konsiente ku manera ta pasa hopi den mundu di koperashon pa desaroyo, esnan mas kapas ta bai traha pa donantenan ku por paga mas i hustamente hasi e aparato públiko mas swak i mas dependiente di ayudo?
Ta imperativo ku den e pakete di Hulanda tin un trayekto bon delineá kon krea kapasidat institushonal. Sin esaki no tin desaroyo. Sin esaki no tin garantia ku despues di CHE e funshonamentu di nos aparato ta drecha.
Kisas ta bon pa sa ku Egipto, después di 50 aña di ayudo ainda ta dependé di ayudo financiero djafó. Después di 50 aña di a haña ayudo finansiero Sur Korea no tin mester di ayudo mas, ya algun dékada. Awor Sur Korea ta duna otro paisnan ayudo finansiero.
E diferensia? Invershon den enseñansa i kapasidat institushonal ku enfásis riba kombatí korupshon.
Mi tin algun punto adishonal pa e sektor públiko.
Lanta un ofisina di planifikashon largo plaso independiente di Fòrti pa atendé ku e.o. asuntunan sosio-ekonómiko, di planifikashon demográfiko, infrastruktura i planifikashon urbano i rural.
Mester oumentá nos kapasidat pa kolektá i interpretá statistik ku ta nesesario pa elaborá plan i maneho a largo plaso.
Maneho di diásporá, esta nos hendenan ku no por òf ke bini bèk Kòrsou, pero ku tin konosementu, tin nètwerk i gana di partisipá den desaroyo di nos pais.
Mester introdusí integriteitsofficier(en) mas independiente posibel di polítika pa vigilá e proseso di integridat.
Mester krea posibilidat pa mas partisipashon di pueblo den asuntunan públiko.
Mester introdusí konseptonan di checks and balances i accountability.
Konklushon.
Mi no ta rechasá e pakete ku ta riba mesa. Nos ta den un situashon difísil debí ku nos no a manehá nos asuntunan na drechi i ku covid-19 a asentuá penosamente. Ámbos partner mester realisá ku si sigi atendé kos manera semper nos a hasi, nada lo kambia. Esun ku no por afford esaki ta partikularmente esnan mas vulnerabel. Ku e pensamentu aki mi ta kere ku nos mester por dialogá ku Den Haag i hasi di e pakete di Hulanda un pakete di nos, un pakete ku ta sirbi nos den nos afán pa karga nos responsabilidat.


c: text/html

text:
Muda
Kambia di adrès na Boneiru
Ora ku bo kambia kas na Boneiru pa mas tardá 5 dia despues di bo mudansa bo tin ku mèldu bo adrès nobo na departamentu di Registro Sivil. Bo por mèldu bo mudansa personalmente tambe na bali di Registro Sivil. No tin gastu mará na esaki i bo tin ku bini ku un prueba di identidat (sédula) bálido.
Muda pa eksterior (emigrashon)
Si bo ta muda pa eksterior (emigrashon) òf durante e próksimo 12 luna bo ta permanesé por lo ménos 8 luna den eksterior, e ora ei bo tin ku mèldu esaki dentro di 10 dia promé ku bo sali pa eksterior.
Muda for di eksterior (imigrashon)
Tur hende ku :
- a haña un pèrmit di estadia bálido di Servisio di Imigrashon i Naturalisashon, IND (Immigratie- en Naturalisatiedienst, IND)
- ke bai keda mas ku kuater luna den mei aña na Boneiru
mester traha un sita denter di 5 dia despues di a risibí pèrmit di estadia pa inskribí su mes personalmente na departamentu di Asuntu Sivil di entidat públiko Boneiru. Tur e miembronan di famia ku ta muda huntu ku e persona mester bini e sita pa inskripshon.
Pa mas informashon tokante pèrmit di estadia wak na rijksdienstcn.com.
Bo por tuma kontakto tambe ku IND via rijksdienstcn.com.
Kiko mi mester bini kuné?
- Un pèrmit di estadia bálido. Bo ta pidi esaki na IND
- Un pasport bálido di kada persona ku ta inskribí;
- Un prueba pa siudadano for di Hulanda, òf e parti karibense di reino (Aruba, Kòrsou, Sint Maarten, Sint Eustatius i Saba) ku e persona no ta registrá mas na registro sivil komo residente;
- Si bo a nase den eksterior: dokumento ofisial legalisá, manera un prueba resien di akta di nasementu, un prueba di akta di matrimonio, un prueba di akta di diborsio, òf prueba di inskripshon di akta di fayesementu di bo pareha. Pa mas informashon tokante legalisashon (i apostille) wak e wèpsait di Nederlandwereldwijd.
No tin gastu mará na e inskripshon. Inskripshon ta grátis

robotstxt: allowed

filter: keep


text:
Den ultimo aña gobierno a logra libra basta espacio riba su presupuesto. Asina a introduci BAZV cu ta trece como 120 miyon florin pa aña aden. Cu esey, un gran parti di e contribucion di gobierno na AZV a keda elimina y gobierno por uza e placa aki pa otro cos. Como ‘compensacion’ a baha e prima di AZV cu 2%, pero asina mes a keda un ochenta miyon florin den caha.
Si nos informacion ta corecto, gobierno awor tin pensa pa pone otro formanan di cuido, manera cuido di anciano y adicto, cu actualmente ta cay bao di responsabilidad di gobierno, bao di encargo di AZV. Naturalmente esey ta bay tin como consecuencia cu AZV lo mester haya mas recurso financiero pa por cubri tur esaki. Esey na prome momento por ta e placa cu gobierno tabatin presupuesta caba pa e tipo di servicio aki. Pero, kico ta bay pasa ora cu mester cubri e aumento di e gastonan aki? Gobierno lo no bay asumi esaki y probablemente nos lo bay conoce un aumento di prima di AZV pa por paga tur esaki. Ademas mester tuma na cuenta cu na e momentonan aki caba cortamento den presupuesto di hopi instancia envolvi den cuido a ocasiona dificultad den operacion di varios di nan. Diferente di nan a subi of ta subiendo mercado di sponsor, pero ta topa cu e realidad cu e recursonan aki di sector comercial ta limita. Ta resulta facil pa papia di recauda parti di bo gastonan bo mes como fundacion, pero haya nan tambe den realidad ta resulta un ilusion.
Sin embargo, mester considera cu e cambio di maneho aki lo por tin su bentahanan tambe. Por pensa riba e bentaha cu tur supervision y control di gasto ta cay bao un solo dak. Al fin y al cabo AZV ta custumbra supervisa gastonan di operacion complica manera di hospital, pakico no otro operacion di cuido. Den e caso di e cuido pa hende di edad esey no mester ta tanto un problema, pero por imagina cu den cuido di adicto ya e ta bira un poco mas dificil. Tambe ta e pregunta si e hecho cu gobierno tin menos trabao cu e supervision aki, ta hiba nos na menos cupo di trabao na gobierno. Conociendo gobernacion bon nan lo mester tin nan excuus cla caba pakico nan no ta bay reduci cupo di trabao. Pero na AZV si nan lo mester aumenta personal pa por atende e responsabilidad aki, di manera cu e punto aki mester keda resolvi di antemano na un forma satisfactorio.
Pa e ciudadano tur esaki ta parce di no ta haci diferencia, den e sentido cu con bay bin, ta e mester paga e cuenta aki, independiente di con y ken ta manda cobra. Te na e momento aki ta paga e asuntonan aki di e entrada regular y comun di gobierno central. Loke ta bay sucede awor ta loke a pasa anteriormente caba cu e transferencia di e ‘landsbijdrage’ pa AZV via BAZV. Y di e manera aki ta continua cu ehecucion di e maneho dirigi na aumenta espacio den presupuesto y manda e gastonan pa e ‘sector colectivo’. Loke ta e caso anto ta cu den su totalidad e sector colectivo aki, cu ta consisti di gobierno central, fondonan grandi manera AZV y SVb y algun sector mas manera Serlimar, conhuntamente ta haya mas entrada pa maneha nan asuntonan. Logico cu tur e entrada extra aki ta origina di e cartera di e ciudadano individual y di sector priva, cu ta bay keda cu menos placa pa consumo.
Tur esaki no ta problema den un ambiente di crecemento significativo di economia. Di e beneficionan extra un parti ta bay pa e sector colectivo aki. E problema ta cuminsa ora tin stagnacion den economia y e cobransa extra aki ta ser kita for di e entrada di e ciudadano cu no ta crece y ta hiba nos na un reduccion den poder di compra total. Na Aruba nos ta hayando e señalnan fuerte cu esaki ta e caso y esaki naturalmente tin su mayor peso riba e entradanan mas abao cu no tin espacio financiero pa dedica na e gastonan extra aki. Pero tambe tin señalnan cu e problema a cuminsa afecta e clase medio tambe, cu a mira su espacio financiero reduci bastante cu e aumento di e limite di salario te na Afl. 85.000 pa prima social y medico.
Finalmente, tur esaki ta bay tin su efecto tambe riba entrada di gobierno di diferente tipo di impuesto cu no ta creciendo y hasta ta bay atras. Esaki, manera nos a yega di señala anteriormente den e editorial aki, ta e caso caba na 2015 unda entrada extra di impuesto di ganashi a yuda yega na un suma total bastante bon pa e aña ey, pero cu ta duna fuerte indicacion di un poder di compra local cu a cay. Esaki por conclui na e aumento limita di BBO, y caida den loonbelasting y impuesto di importacion. Nos ta para na inicio di otro rond di medida scondi?


text:
Resultado Gran Final 6 di november 2022
Resultado di Gran Final MCB CSB
Pichingolo ta sali bai ariba anotando 1 kareda den di 2 inning riba un fayo den defensa di Souax sin konektá hit, Souax ta bin bek den kabes di 3 inning i empatá e wega ora ku Damisha Charles konektá doblete pa left. Pichingolo ta bai ariba bek den serada di 3 inning riba hit di Stephany Passial. E wega ta sigui 2 pa 1 na fabor di Pichingolo te den kabes di 7 inning kaminda promé Souax ta bai ariba 3 pa 2 riba hit di Thanysha Gil. Den bòm di e último inning Pichingolo ta habri ku hit konsekutivo di Geneviëve Hariquez i Anais Piar, Julise Koffy ta haña base por bola intenshonal, Stephany Passial ta konektá hit pa empatá e wega na 3 kareda. Ku base yen ta presentá Thaima Maximiliana na bate ku ta konektá hit di oro pa center ku e kareda ganador pa Pichingolo laga Souax den tereno ku skore di 4 pa 3. Ku esaki Pichingolo ta pone Souax lomba kontra muraya. Un viktoria mas pa Pichingolo nan ta titulá kampion kampionato MCB CSB 2022.
E siguiente wega ta djaluna 7 di novèmber 8 or na Sam Bunting Ballpark.
Pichingolo Nissan : 4 kareda 7 hit 1 eror
Picher ganadó Julise Koffy
Mihó bate Stephany Passial 2-2
Souax Gill Sport : 3 kareda 8 hit 1 eror
Picher pèrdèdó : Eva Voortman
Mihó bate : Tizony Raap 3-2
Siguiente wega :
E Gran Final di Sòftbòl MCB CSB AA ta sigui mayan djaluna 8or na Sam
Bunting ballpark.
Prome ku wega lo tin entrega di premio di kampionato 2022 di klase A i AA
Edward Martis


text:
Minister Xiomara Maduro di Finansa ta informa: Presupuesto 2022 no ta conta cu vacatura nobo
Minister Xiomara Maduro di Finansa ta informa:
Presupuesto 2022 no ta conta cu vacatura nobo
Solamente ‘roll-overs’ di aña 2021 y vacatura den cuadro di Landspakket lo wordo yena
ORANJESTAD – E siman aki Minister Maduro di Finansa a brinda detaye di e concepto di Presupuesto di Pais Aruba pa aña 2022. Pa locual ta trata gastonan di personal y vacatura, e mandatario ta informa cu Presupuesto 2022 no ta conta cu vacatura nobo. Solamente ‘roll-overs,’ vacaturanan presupuesta cu no a wordo yena den aña 2021, y funcionnan den cuadro di Landspakket lo wordo yena.
Tin necesidad pa yena 574 vacatura
Minister Maduro ta informa cu den e proceso pa hinca Presupuesto 2022 den otro, tur Ministerio por a trece dilanti cual ta e vacaturanan cu ta necesario pa wordo yena den nan departamentonan. Pa aña 2022, e Ministerionan a indica cu tin nececidad pa yena 574 vacatura. Mayoria vacatura ta den Ministerio di Husticia, sigui pa Ministerio di Finansa y Ministerio di Asunto Social. Tur e peticionnan aki a wordo evalua pa Departamento di Recurso Humano DRH pa verifica si ta trata di un vacatura di roll-over, si ta un funcion vital of crucial y con e funcion ta afecta e ocupacion na e departamento concerni. Teniendo na cuenta e conseho di CAFT riba vacatura nobo den Presupuesto 2021 y mirando cu den cuadro di e Landspakket bou thema B lo bin un evaluacion integral di e aparato publico, DRH a conseha y Conseho di Minister a bay di acuerdo pa no presupuesta vacatura nobo den aña 2022.
Mester tene cuenta tambe cu otro factornan cu lo hisa gasto di personal den 2022
Minister Maduro ta informa cu asina mes cu no ta Presupuesta vacatura nobo pa aña 2022, toch tin factornan cu lo hisa e suma di gasto di personal den aña 2022. Mester tene cuenta cu e ‘roll-overs’ di 2021, e cambionan den salario di Aduana, KIA y Inmigracion cu a wordo temporisa den aña 2021, e pago di pandemietoelage y e pago di 50% di recorte di 12,6%. Banda di esaki mester tene cuenta cu e reorganisacionnan cu ta andando na Departamento di Salubridad, Departamento di Enseñansa y Departamento Social y tambe cu e gastonan relaciona cu ‘periodieke verhoging’ y ‘bevordering’ den aña 2022. Tur e factornan aki lo subi gasto di personal y Gobierno mester keda bou di e plafond acorda den e BVP, cu te ainda ta e plan di maneho pa baha gasto di personal.
Pa aña 2022 tin 183 vacatura ‘roll-overs’
Na juni 2021 na momento cu DRH a traha su conseho pa Conseho di Minister, tabata tin 183 vacatura ‘roll-overs’ pa Presupuesto 2022. ‘Roll-overs’ ta vacaturanan presupuesta cu no por a wordo yena den e añanan anterior. Hopi biaha ta trata di funcion pa cual no a logra haya un persona cu e competencia of specialisacion necesario. E vacaturanan ‘roll-overs’ den aña 2022 ta consisti di, 15 vacatura den
Ministerio di Asunto General, 10 vacatura den Ministerio di Infrastructura, 43 vacatura den Ministerio di Finansa, 86 vacatura den Ministerio di Husticia, 18 vacatura den Ministerio di Turismo y 11 vacatura den Ministerio di Transporte. Den e Ministerionan di Asunto Social y di Enseñansa no tin vacatura ‘roll-over.’ Mester tene na cuenta cu di juni 2021 cu DRH a traha su conseho te cu awor, algun vacatura lo por a wordo yena caba.


text:
Dos agente di FBI a fayece pa tiramento y tres a resulta herida ora nan tabata cumpli cu orden di registro federal pa un caso di explotacion infantil na Florida. E sospechoso tambe a fayece na algun momento durante e confrontacion, asina a splica agente special di FBI na Miami, Michael D. Leverock.
Otro dos agente herida a keda traslada pa hospital pa ricibi e tratamento y den condicion estable. E organismo encarga pa cumpli cu ley a invadi den becindario di Sunrise en Fort Lauderdale despues di tiramento. Otro contigente di oficial a reuni pafo di hospital na Fort Lauderdale unda a traslada e victimanan.
E tiramento a pasa 6or di mainta na e bario di clase media cu famia cu ta biba den duplex y edificio di apartment. Oranan despues, polis di Sunrisa a insta pa residente di Water Terrace permanece paden di nan cas, ora cu polis ta blokia entrada di nan comunidad.


text:
Mobilario di kaya ta entre otro:
- bòrchinan di tráfiko
- vangrail
- parada di bus
- banki pa sinta
- lus di tráfiko
- baki di mata
- bòrchi ku nòmber di plenchi òf parke
- lusnan di kaya
- bòrchi di nòmber di kaya
Servisio pa Obra Públiko ta e organisashon di Gobièrnu ku ta sòru pa konstrukshon i mantenshon di mobilario di kaya.
Momentu ku bo nota ku un mobilario di kaya mester di mantenshon, sea ta dor di aksidente di tráfiko òf di vandalismo, tuma kontakto ku Servisio pa Obra Públiko via di number di telefon 433-4336. E Servisio ta registrá e dañonan hasí, bai analisá e situashon pa drecha e infrastruktura bek.


text: Diaranzon anochi a drenta informe di cu auto a dal un persona y sigui core lagando e victima herida benta abao na Shiribana, mesora a dirigi tanto polis como ambulans na e sitio. Por a compronde cu no tabata tin ambulans disponible na e momentonan ey ya cu tur tabata ocupa cu otro emergencianan. Na yegada di e patruya a bin compronde cu aki ta trata si un accidente unda cu un auto a dal un peaton y a sigui core lagando e victima herida benta riba suela canto di caminda. E vehiculo cu a ocasiona e accidente aki a sigui core bay pero polis a logra haya indicacion di e vehiculo cu a core bay. Polis lo bay busca su paradero y atende cun’e y hasta lo por detene pa bandona sitio di accidente. Despues di basta rato ambulans a presenta y a atende e victima y transporte pa hsopital.


text:
ORANJESTAD: Ayera tardi na Holiday Inn Resort Aruba a tuma luga apertura oficial di seminario di Baseball5. Enconexion cu e momento special aki pa deporte y pa ArubaMinster Endy Croes tabata presente pa hiba un discurso. Baseball5 ta un formato nobo di baseball, caminda ekipo di 5 hungador ta hunga contra otro, un wega di 5 inning y 3 out. E ta un wega innovative, rapido, y assesibel cu por hunge tur caminda. E ekiponan ta consisti di mucha homber y muchamuher, stimulando asina igualdad di genero.
Dia 14, 15 y 16 di december tin dos representante di World Baseball Softball Confederation ‘WBSC’ na Aruba cu lo dunasplicacion na diferente scol y organisacionnan, pero tambe lo duna un seminario na diferente instructor, p’asina por cuminsadesaroya e deporte aki na Aruba. Na final di e seminario e cursistanan lo ricibi na certificado di participacion.
Minister Endy Croes a expresa cu pe t’un placer pa ta presentena un ocasion asina special caminda baseball5 ta wordo lansay duna sosten na e deporte nobo pa Aruba. E mandatario a sigui bisa cu na luna di october di 2017 tabatin un congreso di WBSC na Botswana, Africa caminda oficialmente e proyectoa wordo lansa na tur e miembronan di WBSC.
Na 2017 e proyecto di Baseball5 a gana un nominacion di ‘Sport & Peace Awards’ y ‘Sport Make Simple’ e ta un deporte hopi rapido y accesibel por wordo hunga entre tur hende y no obstante esey e deporte ta riba programa Olimpicopa 2026. Hopi bunita ta pa nos por ta akinan hunto pa sera conoci cu e deporte, cu tur e stakeholders y asina un boca bisaotro e propaganda cu tin su sigui tras di esaki, e instructornandi WBSC cu ta na Aruba ta duna e conocemento con ta hungae wega aki. Ministerio di Deporte lo tin cu etala, brasa y carga esaki brinda oportunidad na tur nos hobennan. Na mesmomento esaki ta un oportunidad pa nos hobennan practica un deporte nobo y asina tin e posibilidad di yega na participa den e Youth Olympic Games na 2026.
E Mandatario a sigui bisa; mi a compronde cu e deporte a wordo introduci na dos scol basico na San Nicolas; Sint Paulus y Colegio Santa Filomena como tambe na Santa Cruz na Maria School y Colegio San Hose. E reaccion tabata hopipositivo. Esaki ta un ehempel con pa hiba e deporte serca e muchanan. Minister Endy Croes ta gradici Comite OlimpicoArubano, IBISA, WBSC, sr. Randolph Oduber y sr. LyrickPourier y tur e boluntarionan pa haci e proyecto aki un realidad.


text:
nieuws
-
Encuesta Forsa Laboral 2022
Cuminsando dialuna 14 di november 2022, Oficina Central di Estadistica (CBS), conhuntamente cu Departamento di Labor y Investigacion (DAO) lo ehecuta e Encuesta di Forsa Laboral November 2022 (EFL November 2022). E encuesta aki tin como meta pa forma un imagen actual y completo di e mercado laboral di Aruba. Pa medio di e informacionNovember 22, 2022
-
Orario pa atende publico diabierna 30 di september 2022
Departamento di Labor y Investigacion kier a participa na tur cliente cu e orario pa atende publico riba diabierna 30 di september 2022 despues di merdia lo ta te cu 2’or di atardi en conexion cu reunion di personal. Departamento di Conflicto lo atende publico te cu 2’or di atardi. Nos ta pidi disculpa siSeptember 30, 2022
-
DAO tin Facebook page NOBO!
DAO ta invitabo pa klik riba e link akibou y asina LIKE y SHARE e Facebook page nobo y esun oficial di Directie Arbeid en Onderzoek (DAO). Directie Arbeid en Onderzoek – Home | FacebookSeptember 19, 2022
-
Encuesta Forsa Laboral 2022
CBS ta anuncia e start di e Encuesta di Forsa Laboral 2022 y e resultadonan di e Encuesta di Forsa Laboral 2021 Cuminsando diaranson 15 di juni 2022, Oficina Central di Estadistica (CBS), conhuntamente cu Departamento di Labor y Investigacion (DAO) lo ehecuta e Encuesta di Forsa Laboral Juni 2022 (EFL Juni 2022). E encuestaJune 21, 2022
formulieren
Wilt u een van onze adviseurs telefonisch spreken? Vul uw gegevens in en we nemen spoedig contact met u op. Je kunt ons ook mailen.


text:
E meta di e trabao aki ta pa usa data di satellite pa analiza con santo blanco di costa di Aruba ta cambiando cu tempo.
Aruba ta depende di turismo, nos turismo ta basa riba nos playnan cu santo blanco. Asina cu e monitoreo di nos beachnan ta di suma importancia pa Aruba su economia turistico.
Nos playanan ta directamente liha na e salud di nos coral, y ta affecta dor di e paisahe di nos costa. Flora manera yerba di lama, mata di druif y otro ta hunga un rol importante pa ancra y protega e santo di erosion di biento como tambe di ola, asina creando un barrera fuerta contra infiltration di lama. E sistema nan natural aki ta protege nos costa como tambe e reef, disminuiendo influho di sushedad, y nutriente den awa. Un reef saludable ta keda produci santo nobo pa nos costa.
Cualkier technica y resultado collections durante e process aki lo wordo comparti publicamenete pa Aruba como tambe otro islanan den desaroyo (SIDS) y communidadnan costero. Pa facilita e usa di metodonan aki lo tin un enfasis riba e uso di heramienta open source of cu accesso gratuito.
Google Earth Pro
Pa cuminsa nos a explora diferente manera cu lo por wordo applica pa midi cambionan di nos costa cu data satellite. Nos a dicidi di usa e heramientanan di google earth y google earth engine.
Den e sakinan nos a explora 4 metodo, cada un un poco mas complejo.
- Google earth, dor di trek over e forma di e beach ana tras ana y miediendo e forma aki. E metodo aki ta depende riba cada persona midiendo e area y unda e ta determinsa cu e area di santo blanco ta caba.
- Usando google earth engine ndwi e differencia entre awa y tera, e metodo aki ta enfoca mas riba con e lama ta subi, si tin mas terra of mas awa despues di tempo.
- Metodo number tres ta usano machine learning pa supervised classification. Esaki ta haci uso di e colornan di e costa pa e computer mes reconoce con e patronchinan ta cambia.
- Usando Coast Sat un programma cu ta usa maps di google earth engine per despues ta processa esakinan apart via python.
Nos lo cuminsa cu google earth pro ya cu esaki ta esun mas facil cu no ta rekeri noun scirbimento di code.
Stap 1. Download google earth pro pa computer ya cu esaki ta dunabo imagen di bon resolution y ta lagabo bai bek den tempo pa compara e mesun beach den otro ananan.
Stap 2. Bai e beach cu bo kier midi
Stap 3. Usa e polygon drawing tool den bo toolbar ariba pa pinta trek over e forma di beach. E ta e di tres botton ariba banda di e pin. Un bentana nobo lo apparece riba bo screen. Just move esaki pa bo por wak bo mapa.
Stap 4. Ora bo cuminsa trek over e area di santo blanco bo ta wak punto punto ta apparece bo por adhusta e puntonan aki. Ora bo caba e forma tin cu ta sera.
Stap 5. Warda e forma aki na banda links den “my places” dor di dune un nomber.
Stap 6. Awo bo por “right click” riba e number di e beach den “places” bai den properties. Un bentana lo habri bai den e tab di “measurements” cu esaki bo tin e midi di e perimetro y e area di e beach e ana ey. Full abou e mapa ta bisabo di ki dia exacto e imagen ta cu bo ta usando.
Stap 7. Awo nos ta bai bek den tempo. Primi riba e holoshi den e toolbar ariba ongeveer mey mey. Esaki lo habri un timeline unda bo por wak differente punto den tempo. Bo por usa esaki pa busca e punto mas lew den tempo cu tin un imagen skerpi, na Aruba esaki hopi biaha ta ana 2000 of 2002 pero e ta varia.
Stap 8. Awo ripiti stapnan 3 pa 6 y compara e tamano di e beach den e dos puntonan aki den tempo pa wak con e la cambia. Bo por haci e imagen anterior invisible dor di primi riba dije den “places”.
Bo por ripiti esaki pa differente punto den tempo pa wak con e size di e isla ta varia den tempo.
Tips: Bo por busca un di dos elemento serca di e beach cu bo ta pensa cu no lo cambia di position ni tamano e obheto aki bo lo usa pa adhusta cualkier cambio den bo mapa cu ta sucede dor di e uso di e cambio di technologia. Bo por midi e elemento aki na differente punto den tempo pa confirma cu e tamano a keda mescos. Tin biaha e position sa varia un poco pero zorg pa e medida keda consistente. Si e medida cambia bo por usa e obheto como referentie punt pa calcula e adhuste or cambia e ana pa hana un cu ta mas consistente.
Akinan por wak algun di e beachan cu nos a logra pinta – Google Earth maps Folder. Tur e beachnan ta inclui den e file yama “Aruba Beaches”. Akinan nos ta comparti mas link pa wak con pa trace area usando Google Earth (of GEE) cu e function polygon.


text:
Eksepshon Lei Seku pa wéspetnan di hotèl registrá
Eksepshon Lei Seku pa wéspetnan di hotèl registrá
Geplaatst op 04 December 2020 dor di Ministerio Asuntunan General i Promé Minister
WILLEMSTAD – Riba 30 di novèmber último, Gobièrnu di Kòrsou a anunsiá ku entrante 1 di desèmber 2020, Lei Seku lo drenta na vigor komo un di e medidanan di prekoushon pa ku Covid-19. Sinembargo, esaki no ta konta pa personanan ku ta pasa anochi den hotèl. Ku otro palabra, hotèl i/òf lokalidatnan di horeca situá riba tereno di e hotèl por keda (te na un sierto orario) bende alkohòl na wéspetnan registrá na e hotèl ei.
Propósito di introdusí Lei Seku ta pa evitá aglomerashon i ambiente bou di hende ku por kondusí na plamamentu severo di e vírùs di Corona. Alabes e lei akí mester yuda promové efektividat di e otro medidanan ku Gobièrnu tambe a bini ta implementá. No opstante esaki, e lei akí ta konta parsialmente pa horeca i no pa supermerkado i tokonan ku ta dirigí riba benta di alkohòl pa uso doméstiko. Mirando ku un wéspet di un hotèl ta hasi uso di un kamber di hotèl komo paradero temporal, por komo tal konsiderá i kategorisá benta di alkohòl na tipo di lokalidatnan asin’akí tambe komo parti di konsumo “doméstiko”.
Ehekushon i supervishon pa ku kumplimentu di e diferente instrukshonnan relashoná ku higiena i distansia sosial, ta keda responsabilidat di e hotèlnan a base di palabrashonnan konkreto entre Gobièrnu i diferente stakeholders manera por ehèmpel CHATA, en partikular e sektor hotelero. No opstante esaki, Gobièrnu lo keda monitoriá e situashon i tambe evaluá efektividat di esaki medio desèmber huntu ku e otro medidanan.


text:
Kralendijk – Tourism Corporation Bonaire (TCB) kier a informá e fechanan relashoná ku e próksimo eventonan pa luna di aprel te ku desèmber 2022.
TCB lo organisá atrobe e evento di Taste of Bonaire, ku ta tuma lugá den Parke Wilhelmina entre 6 or di atardi pa 10 or di anochi. E evento ta tuma lugá riba e siguiente fechanan:
-11 di yüni 2022 – Taste of Bonaire tin komo tema Kultura
-2 di yüli 2022 – Taste of Bonaire ku e tema Talento
-6 di ougùstùs 2022 – Taste of Bonaire ku e tema Resiklahe
-24 di sèptèmber 2022 – Taste of Bonaire ku e tema Siman di Turismo
E evento di fin di aña “Bonaire Christmas Shopping Night” ta tuma lugá dia 17 di desèmber 2022 di 6 or di atardi pa 10 or di anochi.
Komo parti di e plan di rekuperasho di turismo un di e obhetivonan mas importante ta pa ekspandé e benefisionan di turismo i krea oportunidat di partisipashon den turismo pa nos komunidat. Pa e motibu aki TCB ta introdusí e aña aki un evento nobo titula Bario Festival ku ta bai tuma lugá den e diferente barionan di Boneiru. E idea di e evento akí ta pa trese e turista mas den nos barionan kaminda lo duna nos habitantenan di e bario e oportunidat pa demonstrá nan talento i kreatividat i asina generá mas entrada tambe pa nos habitantenan i nos barionan di Boneiru.
Ku ayudo di TCB e plataformanan di kada bario lo organisá e eventonan, ku ta tumá luga di 5 or di atardi pa 10 or di anochi.
E fecha pa kada bario ta lo siguiente:
-Antriol: dia 2 di aprel 2022 na Plaza Chico Goeloe
-Rincon: dia 7 di mei 2022
-Nikiboko: dia 28 di mei 2022
-Tera Kòrá: dia 30 di yüli 2022
-Nort’i Saliña: dia 10 di desèmber 2022
Tambe kuminsando dia 2 di aprel 2022, TCB lo kuminsa organisá atrobe e evento na Flamingo International Airport kaminda pasaheronan ku yega lo haña un bon biní ku músika di Ka’i òrgel.
TCB ta partisipá tambe ku e aña aki e grupo di TCB & Friends Culture Group lo ta partisipando den e Simadan di Rincon dia 30 di aprel i na Playa dia 1 di mei 2022.


text:
Ser un tata mescos cu ser un mama no ta algo facil. Pero un tata divorcia, un tata nunca casa of viudo tin necesidadnan specifico. Nan ta confronta retonan cu ta diferente for di tatanan casa of tatanan cu ta lanta nan yiu hunto cu un pareha.
Si bo a bira un tata soltero diripiente, probablemente ta parce manera bo ta enfrentando e reto di mas grandi di bo bida. Diripiente tin hopi mas cos pa balansa pa tene bo famia hunto y satisfecho. Diripiente bo mester tuma decisionnan cu hamas bo a considera y bo mester depende riba forsa cu bo no a realisa bo tabata tin.
Casi no ta sobra tempo pa bo mes! Aki ta sigi algun tips cu por yuda bo vence e retonan bo dilanti y haya speransa nobo y forsa pa e tarea:
• Tuma tempo pa rouw: bira un mayor soltero por tin diferente causa. Sea ta separacion, divorcio of fayecimento, ta importante pa pasa den e proceso di rouw prome cu sigui pa dilanti. Expresa bo sentimentonan ta hopi importante pa bo salud general. Considera skirbi bo sentimentonan of desahoga cerca un amigo.
• Structura: como mayor soltero, tur tarea di cas, cuido di mucha, haci compras y paga recibonan etc, ta pa bo so. Ta hopi importante pa establece rutinanan y schedulenan pa balansa tur cos y pa baha e stress. Mucha ta sinti nan bon den un ambiente structura caminda nan sa kico ta spera di nan.
Por ehempel con nan por yuda den cas y kico mester haci na ki momento.• Co-educa mas tanto posibel cu e mama di bo yiu: Tin situacionnan caminda esaki no ta posibel ni sano pa haci pero trata mas tanto posibel pa coopera cu e mama na bienestar di bo yiu. E yabi mas importante pa esaki ta: mustra respet pa otro, specialmente dilanti e mucha.
• Busca sosten di otro hende: tur famia mester sosten. Pensa riba famianan, amigonan y conocinan cu bo por confia y kende por duna bo un man. No tene miedo di puntra pa yudansa y no nenga ora nan ofrece sosten manera, haci compras pa bo of busca bo yiu for di scol etc. Si bo a caba pasa den separacion, divorcio of fayecimento di bo pareha, ta bon pa busca sosten profesional pa bo mes y bo yiu.
• Ta presente pa bo yiu: Bo no ta un tata perfecto pero e cos mas importante ta pa bo yiu sinti cu semper bo t’ey pe, cu bo ta stim’e incondicionalmente y cu bo ta dun’e prioridad den bo bida. Pa mucha, stima ta nifica pasa tempo cu ne. No permiti e presion di mantene bo trabou, maneha tareanan di cas y cuido pa bo yiu of soledad, stroba bo di pasa tempo cu bo yiu.
• Fiha riba e cosnan positivo: tuma tempo pa pensa riba e cosnan cu ta bayendo bon pa bo. Keda positivo, hasta den situacionnan extremo, lo duna bo yiu un ehempel di perseverancia.Tin biaha no ta facil pa pidi yudansa. Pero corda cu pidiendo yudansa bo ta permiti hende den bo bida y esaki ta un regalo tanto pa bo mes como pa e otro persona cu ta yuda bo.
Comparti den bida di otro hende durante temponan dificil ta duna nos un sinti di proposito y laso humano.Articulo basa riba: “Single Parenting- singleparents.about.com National fatherhood initiative”Pa informacion of pregunta por acerca Fundacion Pa Nos Muchanan – Cumana 2Tel: 5834247/5880856 – Whatsapp: 6998900E-mail: info@fpnm.aw – Website: www.fpnm.aw


text:
Accion semper ta papia mas cu palabra y p’esey ta recomendabel pa presta atencion na e forma, con e ta papia y expresa, pasobra obviamente e palabranan tin un gran poder. Un persona namora ta inhala amor y exhala amor hasta den su ultimo suspiro, su forma di expresa cada gesto ta revela loke e ta sinti pa su pareha…Simpelmente bo ta ripara.
“Si bo no gusta, bay y busca otro”; e ta avisa bo cu e no tin intencion di cambia. E no kier mehora of busca un negociacion pa crece den su relacion.
“Mi no kier papia”; e comunicacion ta un punto hopi importante den di un relacion. Si bo pareha ta nenga pa papia riba algun tema cu ta molesti’e, e no ta laga boso crece hunto, ni soluciona e problema.
“Haci loke bo kier”; muestra cla di indiferencia y distancia entre boso. Si no ta import’e kico bo ta haci, con por soluciona algun problema of tuma decision?
“Ya bo a cambia y bo no ta mescos cu prome”; ta normal cu ambos por cambia y esey mester balora. Pero no si e unico cos cu e ta haci, ta reclama cu bo no ta manera antes y no ta wak bo virtudnan.
“Realmente mi ta stima bo/Berdad, mi ta stima bo”; aunke bo lo pensa cu e frase ta positivo, e palabra ‘realmente’ por simbolisa culpa di no stima bo mas y ta un manera di trata di convence bo, di loke e mes no ta sigur di sinti.


text:
American Airlines a cancela centenares di vuelo pa july, na medida cu e compania ta haci esfuerso pa mantene e servicio awo cu e demanda di biahe ta aumenta mientras cu e pandemia na Merca ta bay atras, segun vocero di aerolinea.
“E prome siman di juni a trece cune un clima sin precedente na centenares di nos operacion mas grandi, impactando fuertemente nos operacion y causando retraso, vuelo cancela y interupcion na orario di miembro di tripulacion y plan di nos cliente”, Shannon Gilson a bisa, vocero di American Airlines.
Nan ta bisa cu ta combina e escasez di forsa laboral cu ta enfrenta algun di nan proveedornan y e aumento increibelmente lihe di e demanda di nan cliente, cu nan a desaroya un resistencia mayor y sigur di nan operacion.
E fraccion a cancela nan vuelo te cu july, American Airlines tin 120 cancelacion y e compania ta proyecta di 50 pa 80 cancelacion di vuelo pa dia. E industria di henter e pais a tene dificultad pa contrae empleado mientras cu economia bolbe na e normalidad.
Cliente cu a reserva te cu 15 di july lo keda notifica of a ricibi notificacion di nan vuelo keda cancela cu por haci ahustacion di biahe cu anticipacion. Gibson a añadi cu cancelacion lo extende pa tur nan sistema, pa minimalisa e impacto den un solo area, aunke lo tin efecto mas halto na Dallas-Fort Worth, un centro di operacion di American Airlines.


text:
E ‘Clasico di Aruba’ entre SV Dakota y SV Estrella ta semper un partido di hopi expectativa entre dos ekipo tradicional di Aruba su futbol maximo. E dos ekiponan aki entre nan tin mas di 25 titulo nacional y algun ‘Copa Betico Croes’ tambe. Den e temporada aki nan a midi forsa den tres ocasion, dos biaha den campeonato regular unda Dakota a gana 4-1 den e prome wega entre nan dos den e campanja, pa despues perde cu Estrella 2-1 den e di dos vuelta, nan a topa tambe den e final di ‘Copa Betico Croes’ unda Estrella atrobe a sali victorioso 1-0.
Estrella ta biniendo for di e contundente victoria riba SV Britannia pa anotacion di 2-0 prome cu e protesta y controversia, mientras cu Dakota ta bin di perde cu SV Deportivo Nacional pa e minimo score di 1-0. E wega aki cu previamente a wordo pospone, debi na e situacion di protesta relaciona cu e participacion di Jean-Pierre Van der Linden di Estrella, no a defrauda, p’esey e ta e ‘Clasico di Aruba’. E partido aki tabatin bon acogida di e fanaticonan, pero mas importante tabata e ambiente cu a reina na stadion CDGT.
E prome cuarto di wega tabata uno di intensidad, velocidad y tension. Ambos ekipo a bai di biaha den atake usando nan hombernan di velocidad, aki no tabatin tempo pa studia otro of posiciona bo ekipo den un schema tactico riba tereno, atake tabata e nomber di e wega. E atakenan di dos of tres pase y hopi coremento tabata impresionante, Estrella a insisti hopi cu Norvianel Naar y Hugo Robert den nan banda y Dakota a purba hopi na banda links cu Sherman Monticeuex y Ricky Hodge na banda drechi, tur dos ekipo tabata “bypass” e medio campo, y purba sorprende cu ofensiva relampago dilanti, pero tambe por a mira duelonan individual hopi interesante den e transcurso di e prome tempo aki, por ehempel Joel Geerman cu Ricky Hodge, Leroy Oehlers cu Phaedrick Baromeo y Miguel Gutierrez cu Sherman Monticeuex.
Yegadanan tabatin hopi di ambos banda y algun tiro di peliger riba porteria, un cu mester menciona ta un pentracion na minuut 15 di e defensor Oehlers di Dakota despues di a gana un bala for di Baromeo pa crusa e bala riba pia di Ferkant Sophia cu a los un tiro den careda pa e portero di Estrella Injerreau Navarro hasi un atrapada sensacional, esey tabata un di Navarro su tantisimo intervencion den e wega aki.
E prome gol di e wega a cai net na final di e prome tempo den extra tempo na fabor di Dakota pa hasi e wega 1-0, Ricky Hodge cu a hasi un escapada na banda robes pa crusa perfectamente riba pia di Albert Francis cu a laga Pancho Croes atras pa fusila cu un bunita volley e portero Navarro, y asina halftime a bay aden.
E segundo tempo a cuminsa cu velocidad halto atrobe, sigiendo e “toma y dame” di e prome tempo. Estrella buscando penetracion di biaha tambe tratando di explora si Dakota lo tin un lapso mental e biaha aki. Un wega intenso ainda di banda pa banda a sigui sin cambia, pero ta Estrella a cuminsa hasi e yegadanan mas peligroso awo. Phaedrick Baromeo, pero especialmente Norvianel Naar cu su wega desekilibrante a cuminsa tuma efecto y na minuut 57 ta Naar mes, un delantero, despues di un desempenjo fisico extraordinario a bringa un bala casi full patras den banda di Estrella contra tres hungado di Dakota, pa horta e bala core un poco y mira Hugo Robert linea robes, hasi un pase perfecto, Robert a penetra unda e defensor George Tromp di Dakota a comete un infraccion chikito riba Robert, pero contacto tabatin sigur, ‘net’ den e area penal, pa duna e Naranjadanan e penalty cu a wordo cobra perfectamente pa Anwar Kock na minuut 59 pa hasi e wega 1-1.
Estrella no ta sinta riba e empate aki y tambe a cuminsa defende Dakota hopi mas miho considerando tambe cu tanto coremento Dakota a baha intensidad un poco, ta logico, pero Dakota a cuminsa laga buraco atras den nan defensa, kizas na e momento ey nan por a cambia nan wega un poco pa acomoda e ekipo cu un formacion diferente, e salida di Fercant Sophia tambe tabata un poco stranjo ya cu Sophia a hunga un tremendo prome tempo. Enfin, Estrella a cuminsa impone mas for di minuut 64, tambe hasiendo pressing halto riba Dakota, e dupla Baromeo y Naar a cuminsa tuma efecto, mientras cu Dakota a cuminsa bira negativo, carchinan tambe a cuminsa cai mas.
Na minuut 80 despues di un intercepcion di Miguel Gutierrez den mita di cancha, di biaha a pasa e bala pa Phaedrick Baromeo cu for di 25-30 meter a los un tiro pa un joya di gol cu a drenta casi den nobenta grado na su banda robes unda niun portero lo por yaga hamas. Baromeo a hasi e wega 2-1 pa e Santacruseronan.
Dakota a perde estribo y proposito despues di e fantastico gol di Baromeo, Estrella tabata dominando tambe debi cu nan si a cambia nan strategia compara cu prome tempo. E abehanan tabata hayando hopi contratempo tambe cu e pressing halto di Estrella. Asina e Naranjadanan a yega na consolida e victoria den e wega aki, e stokada final a yega na minuut 3 di extra tempo (93’) den e persona cu a traha duro cu bala y sin bala, y a tuma hopi pa su ekipo sin duda, Norvianel Naar, cu a haya su gol mereci despues di a “hustle” y loft un beyesa di bala riba portero pa concreta asina e victoria contundente pa Estrella.
Estrella cu 6 punto den dos wega awo ta lider di e Play-Off 2017-2018 y ta candidato serio pa yega final. Dakota ta sufriendo, nan a keda sin punto despues di dos wega di Play-Off, un ekipo asina atletico y talentoso pero tambe hoben, cu na cierto momentonan sa perde concentracion sea tactico of disciplinario, mester analisa y liher ta kiko ta causa cu un ekipo asina solido por yega na perde wega, futbol ta un wega bunita pero tambe cruel ora bo perde asina. Nos ‘Man Of the Match’ Phaedrick Baromeo pa su actuacion den midveld pero mas ainda pa e joya di gol cu el a anota den e wega aki, un decision hopi sera entre Baromeo y Naar por cierto.


text:
“Ainda nos ta den negociacion cu CITGO, nos no ta cla ainda y mi no tin un fecha di ki dia nos ta bay keda cla”.
“Loke si mi sa ta cu nos ta bezig negociando terminacion di e acuerdo grandi cu a wordo firma na 2016”.
Prome Minister indica cu tabata un acuerdo hopi elabora, pues ta tuma tempo pa yega na un bon acuerdo di terminacion. El a agrega cu e no ta na altura di tur e detayenan ainda pasobra e no ta envolvi den tur e detayenan.
“Ta bay yega un momento si cu nos tin cu bay Parlamento prome cu firma pasobra mirando cu Parlamento a aproba e acuerdo, Parlamento mester aproba tambe e terminacion”.
“Mientrastanto CITGO a yega na un acuerdo cu tur e trahadornan”.
“E discusion tabata cu CITGO kier a paga solamente e Cesantia y no e añanan di servicio, pero despues e compania a paga ambos”, segun e Prome Minister.
El a indica cu e parti fastioso ta cu e trahadornan a keda sin trabao y ta wardando pa un operador nobo drenta pa nan por haya bek nan trabao.
“Nos no ta asina leu ainda pasobra nos no a haya e yabi di e refineria ainda”.
“Tanten nos no tin e terminacion firma, nos no por ni sinta na mesa cu otro operadornan”.
“Un vez cu tur cos keda cla cu e acuerdo di terminacion, nos ta bay publica internacionalmente cu Aruba ta habri pa negoshi, esta Aruba ta buscando un partner cu kier bin inverti den e isla”.
“E partner aki por habri e refineria porta, pero si e tin un otro idea cu e por haci na e mesun lugar, tambe nos ta habri pa scucha tur otro opcion cu por tin”.
E mandatario a indica cu tin algun condicion mara na esaki si.
Un di e condicionnan ta cu ta buscando un partner cu ta serio y tin su propio fondo y si ta petroleo su propio petroleo.
“Nos ta buscando uno cu lo paga su ‘fair share’ na Gobierno y cu ta crea cuponan di empleo pa nos mama y tatanan di famia, mientras cu e ta paga su trahadornan bon tambe”.
“E compania mester cumpli tambe cu standardnan di medio ambiente cu nos ta bay exigi akinan”.
“Despues cu publica esaki, bo tin cu duna 2 pa 3 luna pa tur hende por haya un chens husto pa expresa nan interes”.
“Naturalmente e promenan cu drenta nos lo mira, pero bo no por cera esey sin duna otronan un oportunidad husto pa mustra nan interes”.
E mandatario a sigui bisa cu despues di esaki un comision special lo evalua tur propuesta.


text:
31 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
31 di mei ta e di 151 dia di aña (152 den un schrikkeljaar) riba e kalènder gregoriano. Ta resta 214 dia pa finalisa e aña.
A sosodé[editá | editá fuente]
- 1960 - Na Boneiru ta funda Bonaireaans Voetbal Bond (BVB), kual nòmber a wòrdu kambia pa Federashon Futbòl Boneriano (FFB) na 1988.[1]
- 1961 - Ta bai na vigor e konstitushon di Sur Afrika, kreando e pais Sur Afrika.
- 1963 – Na Kòrsou i Islariba a tene e di kuater elekshon pa nan respektivo Konseho Insular.
A nase[editá | editá fuente]
- 1913 - Angela Altagracia de Lannoy-Willems (f.1983), polítiko di Kòrsou i e promé muhé ku a bira parlamentario di Antias Hulandes.


text:
Informá bo mes i stòp di propagá informashon inkorekto.
PUNDA- Diariamente nos tur ta keda eksponé na un gran kantidat di informashon tokante e vírus di Covid-19 i bakunashon. No ta tur informashon ta informashon korekto i konfiabel.
For di komienso di e trayekto di bakunashon na Kòrsou, diferente hende a duna nan opinion tokante e bakuna kontra Covid-19 riba plataformanan di ret sosial. Mundialmente diferente teorianan konspirativo ta sirkulá, kual ta pone hende duda den e seguridat i efektividat di e bakuna kontra e vírus ku a buta mundu kompletu kabes abou.
Un di e opstákulonan mas grandi pa tuma e bakuna di Covid-19 ta ku tin spekulashon ku e bakuna ta kontené supstansianan peligroso. Gruponan anti-bakuna a duna di opinion ku e bakuna kontra Covid-19 ta peligroso paso e ta kontené e supstansia ‘formaldehyde’. En bèrdat ta konosí ku e supstansia aki ta peligroso den konsentrashonnan haltu. Kontrario di loke e grupo anti-bakuna ta bisa, e konsentrashon di ‘formaldehyde’ den e bakuna di Covid-19 ta sumamente abou i no ta yega e montante nesesario pa e ta peligroso den nos kurpa. Ta importante pa sa tambe ku e kurpa humano mes ta produsí un kantidat chikí di e supstansia di ‘formaldehyde’ aki i tambe nos kurpa por kibra e supstansia aki relativamente bon. Ademas, tur bakuna ku superá ensayonan sientífiko riba hende ya a keda pruebá kaba riba seguridat pa asina ta sigur ku tur kontenido di e bakuna seif. Mayoria di e supstansianan den un bakuna ta di kantidat asina abou ku nan no ta forma ningun peliger pa bida di hende.
Un di dos mito ku ta sirkulá ta ku e bakunanan, ku ta usa e teknologia di mRNA, ta kambia e kódigo genétiko di hende. Manera ya ta konosí e bakunanan ku nos ta usa aki na Kòrsou (Pfizer/BioNTech i Moderna) ta kontené mRNA, kual ta un fragmento di e kódigo genétiko di e vírus. Nos kurpa ta usa mRNA regularmente pa produsí proteina. Bakunanan basá riba teknologia di mRNA ta produsí proteina viral ku ta inofensivo pa nos, pero ku ta aktua komo un ensayo general pa nos sistema imunológiko por siña rekonosé e vírus i traha antikuerpo pa protehá nos kontra di e vírus.
E tipo di bakuna aki no por inkorporá den nos kódigo genétiko. Ta simplemente un proseso ku no ta posibel den nos kurpa. E kurpa humano tin DNA komo kódigo genétiko, for di esaki nos por traha e asina yama mRNA (messenger RNA) pa produsí proteina. Nos kurpa humano no ta kontené un método pa bòltu e proseso aki bek, pa bai di RNA na DNA. Pues sientífikamente no ta posibel ku e bakuna ta kambia nos kódigo genétiko paso mRNA no por kombiná ku DNA i afektá esaki.
Un di tres ponensia ku e grupo anti-bakuna tin kontra bakuna di Covid-19 ta ta bisa ku imunidat ku ta wòrdu krea despues di infekshon ku un malesa ta superior na imunidat krea dor di un bakuna. E ponensia aki ta un mito ku tin años ta sirkulá mundialmente, for di ora a kuminsá ku implementashon di bakuna kontra malesanan manera sende paga, sarampi i grip. E malesanan ku tin bakuna kontra dje, ta malesanan ku tin konsekuensia real, pa tèrmino largu i ku por ta fatal pa hende. Pues pa warda pa bo kurpa mes traha antikuerpo ora bo keda infektá pa e vírus di Covid-19 no ta un strategia sin riesgo severo pa salú. Dor di no bakuná ta pèrmití e vírus di keda rondia den nos populashon, esaki ta resultá den mas morto, mas hospitalisashon i mas kuido pa manehá konsekuensianan a lo largo di e malesa di Covid-19.
Otro di e teorianan konspirativo ku ta wòrdu usa kontra Covid-19 ta ku uso di konofló ta protehá kontra di e vírus. Realidat ta ku konofló, meskos ku hopi otro alimento, ta salú i por kontené propiedatnan ku ta yuda nos sistema imunológiko. Sinembargo, no tin ningun evidensia sientífiko ku konofló ta protehá kontra e brote aktual aki di Covid-19. Pues pa kere esaki i keda sin bakuná, ta un riesgo haltu pa salú di hende sabiendo e konsekuensianan severo ku e vírus aki ta trese kuné.


text:
Darlaine
Guedez-Erasmus
Candidato #15
Riba 26 di november 1986 Darlaine a nace. Darlaine tawata tin un dushi hubentud cu su ruman mas grandi y su mama y tata den bario di Paradera. Su mayornan semper a modela un bida di biba bon cu otronan y busca bienestar di otronan pa Darlaine y su ruman. Esei ta algo cu a forma Darlaine su caracter for di chikito y a motiva Darlaine pa a cuminsa participa den diferente actividadnan social y tambe como boluntario den diferente organisacion y gruponan di mucha, hoben y e grandinan den bario.
Na momento cu Darlaine a termina Colegio Arubano exitosamente el a dicidi pa bay Hulanda pa studia Sociaal Pedagogisch Hulpverlening cu e meta pa bin back su isla y yuda su pueblo den e area social. Despues di a ricibi su diploma Social Pedagogisch Hulpverlener di HBO, Darlaine a regresa back Aruba cu e meta pa uza su studio pa sirbi nos comunidad.
Na aña 2009 Darlaine a casa cu Enrique Guedez y nan tin 2 yui, Betsaida (5) y Isaac (4).
For di aña 2012 pa 2017 Darlaine a traha na Fundacion Manehodi Addicion Aruba.
Aki e la gara experiencia door di traha riba diferente proyecto y tambe a aporta na mehoracion di bidanan di adictonan y nan famia. Te awe e tin contacto cu diferente famia di e temporada ey.
Na 2017 Darlaine a cuminsa traha na Ministerio di Asuntonan Social y Labor. Akinan Darlaine su conocemento di e area social a bira hopi mas amplio door di networking y traha hunto cu hopi diferente fundacion y cu esnan mas vulnerable den nos comunidad.
Na 2020 Darlaine a drenta Parlamento di nos pais caminda cu e ta uzando su conocemento pa hunto cu su coleganan por sirbi nos pueblo.
E amor pa otronan cu for di su niñez el a mira den su mayornan awe ainda ta guie pa dedica su mes na sirbi su pueblo. Pa e motibo aki tambe Darlaine banda di su trabou den Parlamento a cuminsa cu un estudio na Colombia online Maestria en Asesoria y Gestion de Programas pasina cu e por sigui ekipa su mes pa sigui guia y yuda cada hogar na Aruba cu nan retonan di tur dia.


text:
E aña aki no tabatin konmemorashon, ni selebrashon ofisial di 10 10 10.
Kontrali na añanan anterior, e aña aki no tabatin niun tipo di aktividat riba Plasa Brion pa konmemorá o selebrá 6 aña di pais Kòrsou, komo pais outonomo den reino. Tantu den sentro di siudat, komo na Banda ‘Bou kaminda nòrmalmente sa tin selebrashon tabata ketu. Di parti gobièrnu tampoko no tabatin un indikashon dikon, no a hasi nada e aña aki. Plasa Brion tabata ketu, den Punda tambe tabata ketu i mayoria hende a usa e dia komo un dia liber pa sosegá.


text:
Obama hopi emocional durante discurso riba violencia arma candela
Cu awa den su wowonan presidente Obama a haci un apelacion pa Merca urgentemente lo actua contra e violencia causa pa arma di candela....
Prome baby di aƱa na Boneiro a nace 3 di januari anochi
Tabata diadomingo 3 di januari pa 25 minuut pa 8or anochi (19:35) cu Boneiro a registra su prome baby di aƱa pa 2016. Tabata...
Victima (26) tiramento fatal Corsou tabata na estado y cu vakantie
E victima di e tiramento cu a tuma luga diadomingo marduga na Corsou tabata na estado (6 luna). Dokter no por scapa e bida...
Tiramento cu morto na Corsou
Diadomingo 3 di januari alrededor di 00.45āor, Central di Polis a dirigĆ algun unidad di Rio Canario i Otrabanda pa Helmin Magno Wiels Bulevar na altura...
Prome morto na Corsou
Corsou ya ta conoce su prome morto: un caso di hincamento cu resultado fatal na Van Krimpenlaan na Suffisant, momento cu algun amigo den...
Mas detencion den ‘New Year terror plot’
Polis Belgica a detene 6 persona mas en conexion cu un atake supuesto riba e capital Brussels durante celebracion di AƱa Nobo. Tin mas cuidad rond...
Accident di trafico cu morto na Corsou
Djamars 29 di desĆØmber 2015 alrededor di 20.25 āor, Central di Polis a dirigi un unidat polisial na Kaminda Hensley Bam Bam Meulens pa un aksidente...
WHO ta declara Guinea liber di Ebola, dos aƱa despues cu e epidemia a...
World Heath Organization (WHO) ta declara Guinea liber di Ebola, Esaki ta un gran logro mirando cu e epidemia a azota West Africa a...
Dos persona aresta na Belgica en conexion cu plan di atake terrorista pa fin...
Dos persona a wordo aresta como sospechoso di plania atake terorista na Belgica pa e temporada di fin di aƱa. Un investigacion a trece dilanti...
CampaƱanan viral riba medio social 2015
Cada aƱa tin diferente campaƱa riba social media cu ta bay viral y tur aƱa tin algo nobo cu nos por siƱa di esakinan....


text:
Segun funcionario halto di administracion di Gobierno di Biden ta otorga proteccion humanitario pa Venezolanonan lagando un 300.000 persona postula y permanece legalmente na Merca.
Venezolanonan na Merca lo tin oportunidad pa solicita e status di proteccion temporal, un forma di yudansa humanitario cu por otorga ora cu considera insigur pa bay bek nan pais di origen.
E secretario di siguridad nacional, Alejandro Mayorkas, lo designa Venezuela pa e status di proteccion temporal pa 18 luna, te cu september 2022, segun e departamento. E designacion ta na condicion extraordinario y temporal na Venezuela.
Esey ta inclui hamber y desnutricion generalisa, un creciente influencia y presencia di gruponan arma no estatal, represion y un infrastructura den ruina, asina a bisa e departamento di siguridad nacional.
E president Joe Biden a laga na cla cu Nicolas Maduro ta un dictador y cu eleccion di mei 2018 tabata fraude y no ta legitimo. Biden ta planea pa brinda asistencia humanitario, den particular na pais di e region cu a wak nan mes afecta pa mas di 5 miyon di venezolano cu a huy di nan pais.
Un funcionario di administracion a reconoce cu e designacion probablemente incita e contrabando, pero ta bisa cu tur restriccion di biahe y admision lo sigui vigente cu e frontera di Merca.
CNN a informa anteriormente cu un grupo creciente di venezolano a huy Merca y ta haya nan mes na un limbo legal. E legislador a bisa cu opcion pa proteha temporalmente e venezolanonan di deportacion.


text:
Kiko ta pasa ku un hende ku kome un kuminda kontaminá ku mikrobio malu?
E por haña un…
Infekshon
Ora kome un kuminda kontaminá ku mikrobio malu. Desaroyo dje mikrobio ta sigui tuma lugá den e persona su stoma i konsekuentemente e persona’ki ta bira malu despues di un par di ora.
Intòksikashon
E mikrobionan den e kuminda ta produsí sushi durante nan multiplikashon. E sushi aki ta venenu ku ta kontaminá e kuminda. Un hende por kome un produkto venenoso tambe manera mushroom. Den kaso di intòksikashon, e símptomanan di e malesa ta presentá su mes den ménos ku dos (2) ora.
Kumindanan potensialmente peligroso
Un kuminda potenshalmente peligroso ta un kuminda ku tin hopi proteina aden loke ta un supstansha ideal pa mikrobio multipliká aden.
Por ehèmpel:
- Karni i tur produkto derivá for di karni
- Galiña i tur produkto di galiña
- Webu i produktonan di webu
- Tur kumindanan di laman
- Tur produkto di lechi
Bron: Gobièrnu Di Kòrsou


text:
Marina di India ta trahando pa rescata e miembronan di tripulacion di un barca y otro barco di cargacion a wak su mes afecta despues di cu un horcan mortal a azota e costa occidental na Mumbai.
E marina a bisa cu a rescata un 177 di 400 persona di e dos barco na e oceano di Arabia. Tres barco di guera, polis y helicopter a uni den operacion di rescate ta recoriendo den lama. Ambos barco ta traha pa Oil and Natural Gas Corp. E campaña di olie, gas mas natural di India.
E horcan Tauktae, tormenta mas poderoso a azota e region den dos decada. El a genera bientonan di 219km pa ora na momento cu el a yega tera. Cuatro persona a fayece na estado.
Residente a sali busca refugio y a haya restonan riba caminda, y varios otro cosnan daña. E guarda costera a rescata o psicado cu a keda pega na e lama di Veraval, un centro di industria di piscamento na Gujarat.
Na Maharashtra, 6 persona a fayece, e capital di estado, Mumbai a salva na un gran medida di dañonan importante, incluyendo ora cu yobida fuerte a yega na e costa di ciudad y bientonan fuerte. Pa awo e horcan e debilita, pero e departamento meteorologico di India a pronostica yobidanan fuerte.
Prome cu e horcan, un 150.000 persona a keda evacua na otro zonanan di estado di Maharashtra y Gujarat. S.N. Pradhan, director di forsa nacional di disaster na India ta sigui regla di distanciamento social y refugio di evacuacion. Ekiponan di rescate ta haci limpi na restonan di area afecta.
Ambos estado, entre esnan mas afecta pa pandemia di coronavrius a altera ekipo di disaster, nan tin miedo cu tormenta lo por pone e lucha di India pa por tin transportacion riba caminda pa suministro.


text:
Cu un mayoria limita di solamente 11 voto (9 MEP y 2 RAIZ) na fabor y 4 den contra, awor rato ey pa 12:20 am a aproba Presupuesto Supletorio 2022. Mientras cu coalicion tabata presente den su totalidad, AVP a briya cu nan ausencia. Accion 21 y MAS tabata completo mientras cu AVP a conta cu solamente 1 di e 7 miembronan presente den sala pa votacion. Tur tres fraccion den oposicion a vota contra e presupuesto.
Mester menciona si, cu den e presupuesto aki, den cual ta dispone di cifranan mas real y concreto, a demostra un reduccion enorme den gasto y aumento den entrada. A baha e deficit financiero for di 227 miyon florin pa apenas 92 miyon florin. Esey riba su mes ta un logro di aplaudi. Mayoria biaha, den pasado, gobiernonan den Presupuesto Supletorio ta pidi pa mas placa, en bes di baha gasto. Gobiernonan tabata custuma di altera nan entrada y yegando fin di aña, ta constata cu nan cifranan tabata mucho halto y desconecta for di realidad. Den e caso aki ta lo contrario, tabatin hopi “mee vallers”.
MEP a bisa cu e cifranan den Presupuesto Supletorio no ta bin di sorpresa. Setty Christiaans a enfatisa cu MEP semper ta uza cifra conservatorio. Nunca ta uza e “best case scenario” y esey a resulta den cifranan mas alentador awor. Ta haya e logro aki motibo pa celebra, confirmando un maneho serio.
Pa por a yega na esey, Gabinete Wever-Croes II a baha e cantidad di empleado publico cu riba 300 trahado menos. A corta den gasto di operacion di e aparato gubernamenal y a logra aumenta entrada na impuesto.
Prome Minister a anuncia cu pensionadonan lo cobra nan “gelijk bedrag” competo e luna aki. Esaki despues cu nan tin dos aña ta cobra solamente mita di e suma acorda. Di otro banda a anuncia aumento di salario minimo pa otro aña y aumento di pensioen di biehes. Lo reduci impuesto riba entrada y salario, pa baha e presion riba entrada di pueblo.
Di otro banda, lo aumenta BBO di 6 pa 7% entrante dia 1 di januari 2023. Lo introduci un impuesto riba turismo di $15 pa cada turista adulto cu yega Aruba. Desde juni 2023 lo cobra BBO na frontera ora di importacion. E locual ta yama BBO mas bien lo bira un “Hybrid BTW”. Cu e diferencia cu door cu a opta pa implementa e BTW mita-mita cu BBO, cu e no ta duna mesun beneficionan cu BTW ta brinda den cual e no ta cumulativo, pues ta pag’e un solo bes.
E nivel di e reunion sinembargo no ta gana un premio. E poco parlamentarionan cu a opta pa aumenta e reunion a haya un bon lastra di e ministernan. Prome Minister a reta cada un di nan, mencionando nan nomber pa reta un “persoonlijke feit”, den cual el a purba di tur forma pa provoca e opositor politico pa duna nan opinion riba e caso di Benny Sevinger. Como cu ningun no kier a sigui su peticion, el a subraya di no tin respet pa niun mas y cu e no kier tende nan cuestion’e tampoco riba e investigacion na Arubahuis. El a compara bisando cu e investigacion Avestruz ta penal, Benny Sevinger ta un acusado. Den caso di Arubahuis, tin un investigacion administrativo.
Esun cu a tribi di haci pregunta mucho skerpi, manera Miguel Mansur, a haya e apodo di “shishi” for di e propio minister-president, alabes lider di MEP. Ayera e tabata hopi fuerte contra oposicion y no a scapa niun di atakenan politico pisa. Den esey a yega te na politico defunto, manera Watty Vos, cu a muri 21 aña pasa caba. Ainda ta repasa un supuesto KB cu Henny Eman lo a pidi p’e den añanan 90.
Y sin duda, e liña cora cu a core den henter e reunion tabata e caso Avestruz y Benny Sevinger. Coalicion ta bibando duro riba e axusacion di fiscal contra e acusado/parlamentario. Ora a bisa minister-president cu no por condena Sevinger ainda prome cu hues anuncia su veredicto, el a contesta cu si 1% di loke fiscal a constata ta berdad, cu esey mes ta suficiente pa cataloga e ex-minister como un sinberguensa
Partinan chistoso den e reunion sigur tabata ora Mansur a declara cu e tin un amor special pa Minister Maduro. El a bisa cu e nunca a yam’e ignorante sino un haragan! Di otro banda hopi a hari y otronan critica ora Mervin Wyatt a reclama cu un hende, sea un colega of un minister a come su cuminda. Esey riba su mes no a zona na un nivel desea den e organo mas halto di nos pais. Anto pio cu e presidente a bisa di lo investiga tambe cua parlamentario of minister a come dos cuminda eyden.
Cu aprobacion di e Presupuesto Supletorio tra’i lomba, awe lo trata final di e reunion publico di Presupuesto 2023. Den e presupuesto ey ta anticipa un surplus di 1%. Esey ta facil riba papel, pero cu mester ehecuta tur e cambio y reformanan pa por logra. No ta imposibel, pero lo rekeri curashi y wes’i lomba politico. Tur cos ta mustra cu e presupuesto lo pasa sin problema y bon na tempo.


text:
BONEIRU.
ULTIMO ORA: AUTO NA KANDELA.
Awe mainta trempan melding a drenta na warda di polis ku lo mester tin un auto na kandela den e bario di tera kora.
Mesora kuerpo di bombero a presenta na e sitio pa paga e kandela.
Ta trata di un kia rio blanku ku e plachi di number B-6394 ku a kima kompletamente den kaya valdivia na tera kora.
Polis tambe tabata tey presente.
Na momentu ku polis y brandweer a yega e sitio no tabata tin niun hende mas na e auto.
Ainda mester saka afo si ta vehikulo prosedente di ladronisia si of no.
Investigashon ta den full swing.
FUENTE: AIMED AYUBI.
NOTISIA KU BO POR KONFIA.


text:
Kralendijk- For di dia 8 di ougùstùs 2021 biaheronan mester hasi e tèst di NAAT (PCR) 48 ora promé ku sali bin Boneiru for di eksterior. Anteriormente tabatin mag di hasi e tèst 72 ora promé ku yegada. Te ainda biaheronan no bakuná òf no kompletamente bakuná for di un pais di riesgo haltu òf hopi haltu mester hasi un tèst antígeno tambe, direktamente na yegada na Boneiru.
Ta posibel ainda pa biaheronan hasi un tèst di NAAT (PCR) 24 ora promé ku salida. Den kaso di un tèst di 24 ora promé ku salida, biaheronan no tin mester di hasi un tèst antigéniko na yegada.
Tur biahero for di un pais di riesgo hopi haltu mester hasi tèst tambe riba e di 5 dia despues di nan yegada na Boneiru. Ta traha e sita pa tèst asina ku e biahero yega Boneiru. Ta adaptá e kondishonnan pa biaha pa Boneiru ora esei ta nesesario. Pa e situashon mas aktual wak riba www.bonairecrisis.com.
Bùbel
Te asina leu biaheronan ful bakuná ku ta yega Boneiru for di Kòrsou òf Aruba, no mester hasi PCR tèst. Biaheronan ku ta biaha bai Aruba si mester hasi PCR tèst, sea promé ku salida òf na yegada na Aruba. Pasaheronan no (ful) bakuná semper mester hasi PCR/NAAT tèst, tambe ora na bula pa Kòrsou.


text:
25 di ougùstùs
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
25 di ougùstùs ta e di 237 dia di aña (238 den un schrikkeljaar) riba e kalènder gregoriano. Ta resta 128 dia pa e aña terminá.
A sosodé[editá | editá fuente]
- 1825 - Uruguay ta deklará independensia di Spaña
A nase[editá | editá fuente]
- 1981 - Jean-Julien Rojer, tenista profeshonal di Kòrsou
A fayesé[editá | editá fuente]
A selebrá/konmemorá[editá | editá fuente]
- Uruguay - Dia di Independensia (1825)


text: Diabierna atardi a drenta informe di un ladronicia den Prinsenstraat. Mesora a dirigi polis na e sitio. Na yegada di e patruya nan a encontra e sospechoso den e cas ainda. Polis a detene e sospechoso ya cu e no ta pertenece ey ya cu ta trata aki di un cas no habita. A pidi presencia di vehiculo di transporte pa transporta e detenido pa warda di polis pa interrogacion. Polis a confisca droga cu e persona lo tabata tin cu ne, atributonan pa usa esaki como tambe un cuchiu grandi y panja cu lo tabata horta.


text:
ORANJESTAD (AAN)- Recientemente, Caribbean Arthritis Foundation (CAF) a bishita e Reumatology Center
y a entrega bukinan informativo na e dos reumatologonan, esta Dr. Rashidi Rellum y Dr. Jessica van Nies. E bukinan ta contene informacion over di con patientnan di artritis ta hiba nan bida diario compartiendo tips valioso cu otro pashentnan cu e meta pa mehora nan calidad di bida.
Pronto CAF lo entrega un pakete di e bukinan aki na e veld di cuido na Aruba, muy en particular na e dokternan di cas den coneccion cu e “Early Diagnosis Program”.
Un pashent cu ricibi tratamento na tempo, ta mehora su calidad di bida substancialmente. CAF ta sostene e Sustainable Development Goals: Bon salud y bienstar (3), Reduci inigualdad (10) y Sera acuerdo y lazonan pa realisa meta (17).


text:
Teps kon pa motiva muchanan pa lesa
Lesamentu tin hopi benefisio pa muchanan. Un par di ehempel di e benefisionan aki ta: E mucha lo hanja puntonan mas haltu na skol Lesamentu ta bon pa desarojo di e idoma Tabatin un estudio ku ta indika un konekshon entre mehora lesamentu di muchanan di edat di 7 anja i lokual nan ganashi(salario) lo ta 35 anja despues. Alabes investigashonan a proba ku ora bo lesa na un mucha i delibera lokual a wordu…
Dikon lesamentu di buki ta bon pa mucha i e bentaha di lesamentu
Lesamentu ta bon pa un i tur. I e ta bon tambe pa relaha. Lesamentu di buki por ta aventurero, fasinante, alegre i jena ku fantasia. Lesamentu ta engrandese e vocabulario di e mucha: E momento ku e mucha por rekonose palabra i por lesa, un mundu nobo ta habri pe. Lesamentu ta yuda e mucha desaroya e idioma en general. E ta sinja hopi riba e area di skibi, konstrukshon di frase, gramatica i…


text:
Kralendijk- Kámakra di Komèrsio di Boneiru tambe ta adaptá su servisio na kliente en konekshon ku e nivel di riesgo 5 ku a wòrdu deklará pa Gezaghebber Edison Rijna.
Orario adaptá
Kámara di Komèrsio lo ta habrí for di djaluna te ku djabièrnè solamente entre 10.00 i 13.00 pa risibí kliente. Nan ta konsehá bo pa mas tantu posibel hasi uso di e posibilidatnan pa tuma kontakto ku nan pa medio di imeil, di manera ku bishita físiko ta keda limitá na e kasonan pa kua a traha sita adelantá.
Alabes nan ta supliká bo pa mas tantu posibel paga ku karchi di bankomátiko òf ‘online’.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Otro siman Cuerpo Policial di Aruba lo conoce su hefe nobo. Di un banda ta un lastima cu atrobe a haya necesario pa busca un hende di afo pa lidera KPA. Dimes cu nos lo desea pa tin nos hendenan local na timon di nos departamentonan gubernamental. Pa un of otro motibo e ‘selectiecommissie’ cu tabata encarga pa busca nos siguiente altocomisario no a logra haya e persona capacita na Aruba mes. Di otro banda esaki ta un oportunidad pa reenforsa e scarsedad na lider cu tin den top di KPA. Pa 3 aña Hulanda lo aporta cu un ‘korpschef’ y algun miembro di staf. Sigur algo positivo cu e landspakket ta provee.
Loke ta mas cu claro ta cu KPA tin mester di un mando policial fuerte pa yuda nos cuerpo progresa, pa evita cu e barco cu ya caba ta rand rand di awa disparce por completo. Danki Dios, nos ta bendiciona cu polisnan y cu ‘burgerpersoneel’ cu te ainda tin e pasion pa nan trabou y e gana di sirbi pueblo di Aruba. Te ainda nos por gosa di un bida relativamente safe y nos por mercadea Aruba como un destinacion sigur pa nos turistanan. Pero nos no mester tuma e siguridad ey ‘for granted’. E ta algo hopi debil y como pais nos ta ripara cu lastimamente tin hopi cos ta pasando cu nos no por acepta. Pa por recupera e sentimento di siguridad, ta sumamente importante pa keda inverti den comunidad en general pero sigur tambe den nos departamentonan cu ta percura pa e siguridad.
Ramon Arnhem tin su educacion y su experencia como hefe di polis na Hulanda. E no conoce nos organisacionnan tampoco nos cultura cu sigur lo trece su retonan pe. Esaki por significa si cu e tin un bista imparcial y limpi cu por yud’e mira e ‘bigger picture’ y formula un vision ‘out of the box’. Sigur mi lo invit’e pronto pa e presenta su vision na Parlamento di Aruba. Nan kiermen e parce e actor Idris Elba. Wel, si e bira mesun exitoso cu su dubbelganger, sigur nos lo por gradici’e pa su ‘input’ aki 3 aña.


text:
Recientemente Migracion Aruba a hunga un wega amistoso di futbol contra e seccion di control di frontera di Cuerpo Policial Aruba y tambe contra Koninklijke Marechaussee.
Despues di basta dia ta reta otro, e gran anochi pa skop bala a yega. Por bisa cu Migracion Aruba a mustra Grenspolitie/KMAR ta con ta raspa, tene, kita y anota gol. A gana Polis y Marechaussee cu score di 9-5.
Migracion Aruba a dedica e wega amistoso aki na nan colega Robert Kelly, cu a batisa e uniform di futbol hunto cu Andrew Hoo. Tambe a entrega un detaye chikito na Robert Kelly como recuerdo.


text: Diadomingo anochi a drenta informe di un accidente dilanti I-Store na Ponton, mesora a dirigi un patruya na e sitio. Na yegada di e patruya a bin compornde cu e chauffeur di e KIA Picanto A37106 biniendo for di zuid sin a duna preferencia a yega bira na man robez dal semi frontal riba e Toyota Tercel bayendo zuid cu preferencia riba e caminda principal. Aunke e impacto tabata fuerte afortunadamente ningun hende a resulta herida. E chauffeur di e Picanto tabata burachi y a djies sigui cana bay lagando e auto atras, Polis a keda di bay buske pa duna cuenta di e accidente cu ela causa.


text:
WILLEMSTAD – Kasnan di ansiano na Kòrsou ta dependiendo di un forma mashá fuerte riba donashon di pueblo pa asina por duna kuido. E supsidio ku gobièrnu ta duna ta asina tiki, ku ta obligá ansianonan pa komparti nan mes kuminda ku otronan. Hasta a bira ‘nòrmal’ ku enfermeronan ta subi kaya pa kolektá sèn p’e kuido.
E rashonamentu di nan kuminda a sosodé por lo menos na dos kasnan di kuido na Kòrsou, pa asina por sigurá ku tur hende por kome. Parlamentario Elvin Gerard (PNP) a bisa di por konfirmá esaki.
“Nan ta haña nan ta korta fo’i e tayo. Mèrdia, enbes di nan haña dos pia di galiña, kada persona ta haña un. Awor mi ta pensa: esun di mahinta awor ku ta snechi pan? Un snechi pan so enbes di dos snechi?”, Gerard ta bisa. Sigun e parlamentario gobièrnu mester bini ku kòntròl.
Parlamenterio Elvin Gerard (PNP) den kombersashon ku reportero Dulce Koopman
Betèsda, un di e kasnan di ansiano mas konosí na Kòrsou, di baina por drai riba e supsidio ku e ta haña di gobièrnu. E aña aki ya kaba den febrüari a rekoudá un 25.000 florin via kolekta.
E kas di kuido tambe a disidí di no paga belasten, pa asina e por sobra plaka pa ‘bon kuminda’, pèmpers i demas produkto di kuido.
Riba Dia di Mama, a organisá un konsierto di fundraising, pa asina rekouda fondo pa un proyekto spesifiko.
Sinku otro kasnan di kuido tambe
Fundashon Birgen di Rosario, ku ta manehá sinku lokalidat, tambe a kuminsá atrobe ku un crowdfunding pa rekoudá plaka. E kasnan di kuido tin nesesidat di muebles- i materialnan ku por yuda e kliente den su bida diario, pero no por konta riba gobièrnu.
“Tur aña nos tene nos kolèkt”, director Indra Rossum ta bisa. Lamentabelmente e crowfunding ainda no ta kanando bon, i p’esei Birgen di Rosario ta hasi un súplika na komunidat pa yuda nan ku un donashon. “Laga nos no lubidá riba riba e aporte ku nos grandinan a duna komunidat di Kòrsou.”
Miedu pa inflashon
Sigun direktor di Betèsda Natasha Rog, e tarifa ku gobièrnu ta paga pa kama pa pashènt – ku ta e supsidio – ta eksklusivo operashon i mantenshon dje edifisio. “E tarifa riba su mes no ta sufisiente.”
Apesar ku e kosto di bida a subi, te ainda ta logra pa kumpra e kosnan aki, pero lo no dura muchu mas, pa esaki tambe bira imposibel. Ta premirá ku pronto ta kuminsa bira difisil pa paga gastunan regular. “Nos ta final dje krusada.”
No tin espasio: grandinan den un rei, den koredor
Mientrastantu, Betèsda ta lucha ku falta di espasio den su edifisio. “No tin espasio pa nan mobilisá. Aworaki nos ta haña nos ta pone nan riba gang, den un rei asina. Ta un situashon ku no ta bon pa kualidat di bida.”
Direktor di Betèsda Natasha Rog
Un overdekte lo ta e solushon, pero esei ta kosta aproksimadamente 350.000 florin. “Esaki ta nos soño pa Bètesda”, Rog ta konta. “E habitantenan no por sinta, kome i hasi aktividatnan sin e overkapping, paso ta yen bientu tin akinan, kon e awaseru ta kai akinan i e solo.”
“Naturalmente, tin diferente tipo di pashènt. Tin pashènt ku por sinta regt riba un ròlstul, pero tin di nan mester un rolstul ku ta un tiki mas drumi. Nan mester di un tiki mas espasio.”
Sèn via Hulanda?
Apesar di e situashon agudo, Betèsda lo no sera. E ta ‘demasiado importante’ pa e kadena di kuido na Kòrsou, segun Natasha Rog.
Intentonan ku Betesda a hasi pa haña fondo for di Hulanda, no a logra pasobra e instansianan hulandes ta eksigi pa tin un situashon finansiero salú. “Nos no tin esei aworaki, nos prespuesto no ta será, nos no por kumpli ku nos obligashonnan i en realidat nos ta bankarota’’.
Parlamento ta wardando riba un komishon
Sigun parlamentario Elvin Gerard (PNP), tin un komishon ku ta pronto ta bai bini ku rekomendashon pa loke ta trata kuido pa grandinan. Abase di resultadonan di e komishon, lo detereminá entre otro pa adaptá e supsidio pa kasnan di kuido.


text:
Ret Karibense ku un ret di periodista lokal ta mónitòr e desaroyonan na Aruba, Kòrsou, Sint Maarten, Boneiru, Sint Eustatius, Saba i komunidat karibense na Hulanda. Tambe nos ta tene e tumamentu di desishon polítiko na Den Haag ku tin konsekuensha pa komunidat karibense.
Ret Karibense ta un produkshon di NTR i e kas di produkshon Journalistes Expérimentés. E maneho di e ret ta den man di dos periodista eksperensiá:
Kontakto
Tin pregunta òf remarka tokante Ret Karibense? Tuma kontakto libramente ku nos na: caribischnetwerk@ntr.nl
Adrès postal
NTR
t.a.v. Caribisch Netwerk
Postbus 29000
1202 AM Hilversum
Sigui nos riba
Twitter |Facebook | LinkedIn


text:
Parke Nashonal di Sint Kristòfel
Parke nashonal di Sint Kristòfel (den boka di pueblo Parke Kristòf) ta e parke nashonal mas grandi di Kòrsou. E ta keda 40 minüt for di e kapital di Willemstad riba e kaya di bai Westpunt.
Parke Nashonal Sint Kristòfel ta e parke natural mas grandi di Kòrsou. Parke Kristòf a habri pa públiko na 1978 komo parke nashonal. Aktualmente e maneho di e area ta den man di Fundashon CARMABI, aunke ku gobièrnu di Kòrsou ta doño di e terenonan di kual e parke ta konsistí.
Historia[editá | editá fuente]
Na 1969 gobiernu di Kòrsou a kumpra e plantashinan di Savonet, Zorgvliet anto Sheteseru, ku tabata 1270 hektare grandi, inkluyendo e Seru Kristòfel, anto a kombertié den un area di reserva natural. Pero hende a kritiká e desishon di gobiernu pa traha un antena di komunikashon riba Seru Gracia banda di Seru Kristòfel aunke e gobiernu di e tempu ei a bisa ku daño na naturalesa lo ta minimal.


text:
Yamada pa pòmp tanki di awa sushi saka for di yatenan
Wereld Natuur Fonds (WWF-NL), STINAPA, Water en Energiebedrijf Bonaire (WEB) i Openbaar Lichaam Bonaire (OLB) ta urgi doñonan di yate pa hasi nan tanki di awa sushi bashí dor di pòmp esaki na Harbor Village Marina (HVM). Pa stimulá uso di e instalashon di pòmp mas tantu posibel, uso di e servisio akí na HVM ta grátis temporalmente. Pòmpmentu di awa sushi saka for di tanki di yatenan ta yuda limitá problemanan bou di tera i bou di laman, ku aktualmente ta forma un peliger pa refnan di koral i pa nos salú.
Na luna di sèptèmber HVM a anunsiá ku for di òktober doñonan di yate mester kuminsá paga $10 kada biaha, pa nan pòmp hasi nan tanki di awa sushi bashí. Sinembargo, e partnernan ya menshoná ke fásilitá uso di e instalashon di pòmp gratuitamente pa aworakí. WWF-NL temporalmente lo paga e suma total di e servisio akí na STINAPA, ku tin un kombenio di trabou ku HVM. Doñonan di yate por hasi uso grátis di e instalashon di pòmp den lunanan di novèmber i desèmber. Doñonan di yate ku a paga kaba p’e servisio akí lo ser kompensá pa STINAPA. STINAPA ya a tuma kontakto ku doñonan di yate pa ofresé e kompensashon akí. Por entregá un petishon pa kompensashon na STINAPA tambe via policy@stinapa.org.
Den kolaborashon ku WWF-NL, STINAPA i OLB, WEB a start un proyekto piloto na desèmber 2021 pa haña e mihó solushon pa trata e awa sushi salu di yatenan. Usando un ‘buffertank’, e awa sushi salu ku a ser kolektá por ser prosesá den kantidatnan mas chikitu via un ‘vacuüm rioolstelsel’ pa ser mandá na e planta sentral di tratamentu di awa di riol. WEB lo kontrolá e proseso di kolekshon di awa sushi kontinuamente pa sigurá e proseso biológiko di purifikashon na e planta di tratamentu di awa di riol. Prosesamentu di awa sushi di yatenan ta resultá di ta un reto. Riba yatenan tualètnan ta ser di flùsh ku awa salu. P’esei e awa sushi ta hopi salu i por afektá e kalidat di e proseso di purifikashon.
Aña pasá HVM a invertí den dos instalashon di pòmp i un ‘buffertank’ di 20m3, ku por ser usá pa kolektá awa sushi di yatenan. Pronto WEB lo instalá un terser instalashon di pòmp ku un ‘doseermechanisme’. STINAPA, HVM i WWF-NL ta orientando i kontemplando tambe pa kumpra un boto di pòmp mobil ku lo mester hasi posibel pa kolektá awa sushi di yatenan na e ‘ligplaatsen’. A pidi diferente partido pa entregá un oferta pa esaki.


text:
Serlimar pa basta ocacion a tuma e stap di aanmaning pa encurasha persona pa paga nan suma, nan ta duna oportundidad pa 31 di augustus, pero si no a haya ningun reaccion di areglo di pago pa september, Serlimar lo pasa piki tur container di sushi y cancela nan servicio.
Nan ta haya cu esaki ta e manera pa hende por ta mas responsabel, mirando cu hende no a cumpli for di 2019, nan a yega na un 30%, pero esey no ta mucho y 2020 a compronde tocante e pandemia y afecta hopi hende. Nan a purba yega na email of areglo di pago, pero Serlimar no por carga e situacion asina mas.
“Nos sa cu pandemia a hunga un rol pero pa yega un acuerdo por manda email na info@serlimar.com pa paga 25 florin pa luna of 50 florin pa yega na full e suma. Si no tende nada pa 31 di augustus, pa september nos lo tuma accion di recoge container na cas. Nos operacion a cambia, nos a keda duna servicio tur luna. Nos a duna te unda cu nos por y kier pa hende coopera cu nos, e ta mescos cu Elmar of WEB si no paga pa servicio, nan ta kit’e, di e forma ey nos ta conscientisa”, departamento di marketing a bisa.


text:
Manga
A haña e manga aki riba e plantashon bieu di lanthùis Girouette. Posiblemente e ta duna nos un bista riba kon bida diario tabata riba e plantashonnan di Kòrsou. Hendenan sklabisá tabata hasi trabou pisá bou di sirkumstansianan difísil sin risibí pago. Pasobra tabatin sekura frekuentemente tabatin un skarsedat di kuminda hopi biaha. E fuente di kuminda mas importante tabata e plantashon di maishi chikí. Despues di e abolishon di sklabitut e plantashonnan i lanthùisnan a dekaí. Loke a keda ta maishi chikí ku te awe ta un ingrediente importante den e kushina lokal. Kòki Kris Kirindongo ta konta nos kon e ta usa e manga.
Listen to the podcast
2:27 min
"Pa ami kushinamentu no ta solamente algu ku bo ta hasi ku bo mannan i un resèpt. E sintimentu ku bo ta pone aden ta hopi importante pa e smak.”
- Kris Kirindongo
Mi yama Kris Kirindongo. Mi ta lider di Vittle, un movementu di arte. E nòmber Vittle Art ta bin di e palabra ‘vittles’ ku ta un palabra di antaño representando tur loke bo por kome òf bebe. Nos ta present’é den un forma artístiko. Pilon ku stamper ta dos di e elementonan di mas importante den nos kushina tradishonal. Mi ta usanan tur dia pa machiká konofló pero tambe e yerbanan pa sasoná. Bo por usa e stamper pa separá e maishi chikí for di e tòp di e mata pero bo mester machik’é despues. E manga tin mas nifikashon ku djis algu funshonal i físiko. Tin un parti emoshonal mará n’é tambe. Pa ami kushinamentu no ta djis algu ku bo ta hasi ku bo mannan i un resèpt. E sintimentu ku bo ta hinka den dje ta algu hopi importante pa e smak.


text:
Parlamentario mr. Juan Ady Thijsen den cuadra di Dia Internacional di Hubentud 2017 lo tin un encuentro cu hubentud na Cede di Ady Thijsen na Savaneta Diasabra 12 di Augustus 2017. E actividad lo ta di 7.00 pm pa 10.00 pm. Parlamentario mr. Juan Ady Thijsen lo intercambia opinionan cu hobennan riba diferente topico di interes pa hobennan cu mira pa inclui e opinionan aki den decisionnan ehecutivo y legislativo den e siguiente periodo di gobernacion.
Parlamentario mr. Juan Ady Thijsen ta na altura cu Dia International pa Hubentud a cuminsa na 1999. “12 August was first designated International Youth Day by the UN General Assembly in 1999, and serves as an annual celebration of the role of young women and men as essential partners in change, and an opportunity to raise awareness of challenges and problems facing the world’s youth”. Na 1999 UN a tuma e decision pa pone atencion na e importancia pa e hubentud wordo envolvi den problematicanan di hubentud. E anja aki un biaha mas ta enfatisa e rol di hubentud den tumamento di decision y formulacion di maneho regardando problemanan di hubentud. ” Thematic discussions and information campaigns will take place on 12 August 2017 across the world, to engage both Member States and the general public to understand the needs of young people, to implement policies to help them overcome the challenges they face, and to encourage young people into the decision-making process”.
E anja aki UN a escoge como tema “Youth Building Peace” cu ta elabora riba evita conflicto y mantene paz. “Since the adoption of Security Council Resolution 2250 in 2015, there is growing recognition that as agents of change, young people are critical actors in conflict prevention and sustaining peace. International Youth Day 2017 is dedicated to celebrating young people’s contributions to conflict prevention and transformation as well as inclusion, social justice, and sustainable peace.” Parlamentario mr. Juan Ady Thijsen tambe lo elabora riba e tema di evita conflicto y paz den e encuentro na Cede di Ady. Den cuadra di evita conflicto y mantene paz ta importante pa e hoben mes tin paz cu su mes y pa es motibo aki a invita Shamila Thijsen pa elabora riba e tema aki den e encuentro cu hubentud. Moderadora lo ta Karin di Bono. Parlamentario mr. Juan Ady Thijsen ta invita hobennan interesa pa bini na e encuentro na su Cede y alavez ta felicita hobennan cu e dia internacional di hubentud.


text:
Kuerpo Polisial Hulanda Karibense
Islanan, abitabel i seif pa esnan ku ta biba i traha riba nan i pa turistanan di bishita. E Kuerpo Polisial Hulanda Karibense, alerta i servisial, ta para pa e balornan di nos estado di derecho.
E Kuerpo Polisial Hulanda Karibense ta para pa un organisashon polisial íntegro i konfiabel ku bisa loke e ta hasi i ta hasi loke e ta bisa. Un organisashon alerta i servisial ku ta aktua ku determinashon i profeshonalismo: amabel ora por, strèn ora mester.
Sei ta enserá ku nos ta:
- aksesibel pa tur hende;
- mantené bon kontakto ku e habitantenan i bishitantenan di nos islanan;
- aktua mesora i na un manera adekuá pa atendé emergensia;
- aktua ku e kliente na mente i ku resultado na bista;
- kumpli ku palabrashon;
- konsiente di te kon leu nos por bai i ta duna esei di konosé tambe;
- atendé kriminalidat lokal i supralokal na un manera adekuá;
- buska kooperashon aktivamente ku otro instansianan ora mester;
- aktua na un manera íntegro i konfiabel;
- prepará i ekipá nos organisashon pa por kumpli ku tur esaki.
Kontakto
Bo ta wèlkòm na un di nos ofisina polisial na Boneiru, Saba òf Sint Eustatius. Por tuma kontakto ku polis tambe via telefòn, por eskrito i online:
Boneiru
Tel: +599-715-8000
Email: politie@politiecn.com
Direkshon: Kaya Lib. Simon Bolivar 4,
Pòstbùs 360, Kralendijk, Boneiru, Hulanda Karibense
Saba
Tel: +599-416-3737
Email: politie@politiecn.com
Direkshon: The Bottom, Saba, Hulanda Karibense
Sint Eustatius
Tel: +599-318-2333
Email: politie@politiecn.com
Direkshon: Van Tonningenweg, Oranjestad, int Eustatius, Hulanda Karibense
Mas informashon, bo por haña riba e wèpsait di Kuerpo Polisial Hulanda Karibense


text:
KLM a dedica cas miniatura #103 na “Cas Ecury”
Written by antonb65 on October 8, 2022
Den un relacion di casi 50 aña sigui entre Aruba Airport y KLM, esaki ta prome biaha cu ta scoge un cas antiguo di Aruba, como modelo pa e casnan miniatura di KLM. Ta motibo grandi pa celebra pasobra anualmente ta regala 850.000 cas n’e pasaheronan cu ta bula Business Class den vuelonan intercontinental di KLM. Aeropuerto di Aruba ta contento cu, di e forma aki, ta honra e relacion cu Aruba y ta duna inicio na celebracion di 100 aña di aviacion na Aruba, cu ta core casi paralelo cu e celebracion di 103 aña di existencia di KLM.


text:
Cumpliendo cu tur acuerdo
Diabierna atardi Minister di Finansas Xiomara Maduro a trece un nota di cambio den paralmento pa presupuesto 2023. Anteriormente e tabatin un defecit di 25 miyon florin. Sinembargo despues di haci multiple ehercicio, e profesionalnan di directie financien a yega na logra un surplus di 63 miyon florin.
CAFT semper ta di opinion cu economia a recupera y cu pa 2023 mester logra surplus pa asina cuminza paga e debe bek.
Si no logra surplus, no por paga debe di pais Aruba. Pues, pa prome ves den historia cu pais Aruba lo logra un saldo positivo di 63 miyon y dje forma aki lo por paga bek alrededor di 63 miyon na debe.
Asina cu cuminza paga e debe, e gasto di interes di 250 miyon lo cuminza baha y esey ta solamente postivo pa Aruba, pasobra e gasto di interes ta horcando gobierno y pueblo.


text:
ORANJESTAD – Manera ta conoci, siman pasa diadomingo partido Movimento Electoral di Pueblo (MEP) tabatin sorteo di e grandioso rifa “Un Aruba Stabiel cu MEP”. Desde inicio partido a compromete cu parti di e fondonan recauda, lo wordo entrega como donacion na un instancia cu tin necesidad di esaki. E siman aki partido tabatin e grato placer pa haci entrega di cheque di Afl 3.000,- na “Fundacion Ban Uni Man pa Cria Nos Muchanan”.
E fundacion a traves di e fondo aki lo por yuda 5 mucha haya desayuno tur mainta na scol, pa un aña largo. Fundacion Ban Uni Man pa Cria Nos Muchanan sigur merece e fondo aki, pa nan inmenso y bunita trabou cu nan ta haci y considerando cu actualmente nan tin problema cu fondo.
Lider di Partido MEP Evelyn Wever – Croes ta gradici sr. John Fun pa e bunita trabou cu ta eherce a traves di e fundacion y ta spera di curason cu e fondo ta yuda na e bon causa aki. ‘Danki na tur cu a haci e rifa un exito cu nos por a haci e donacion!’


text:
Kontinuando ku e investigashon di e kaso di aksidente fatal ku a tuma lugá dia 24 di desèmber 2021,a resultá ku e víktima ku a fayesé den e kaso aki, un ratu promé tabata enbolbí den un kaso di tiramentu den área di Kintjan.
Na momentu di e aksidente e tabata wòrdu transportá den vehíkulo partikular pa C.M.C.,pero ku a aksidentá despues riba e kaminda ku ta kondusí pa Arubastraat.
Riba òrdu di fiskal di Ministerio Públiko a konfiská e kurpa pa outopsia di lei.
E víktima a keda identifiká komo Jose Miguel Marte Peguero,nase dia 12 di ougùstùs 1995 na Repúblika Dominikana.
Investigashon den e kaso ta kontinuá.
KOMPARTI E NOTISIA AKI VIA / Share the news
Like this:
Like Loading...


text:
Wendy for di chikí ya tabata sufri di problemanan spiritual. E tabata mira famianan ku tabata morto kaba i tambe e tabata skucha un hende ta yam’e na su nòmber. Pero, infelismente no ta e so tabata sufri, su mama tambe tabata skucha bos.
Despues di tempu e mama a bin deskubrí ku den un mata ku nan tabata tin, ta tin un pòpchi derá i ku esaki tabatin un potrèt di dje i su kasá. Tur e malunan aki a pone ku no tabata tin pas den kas.
Komprondé kon Wendy i su famia a logra di ta liber di tur e tormentonan spiritual i kon awe nan ta liber di tur e malunan di bruheria ku nan tabata víktima di dje. Bo ta invitá pa partisipá huntu ku nos djabièrnè awor, na un di nos orarionan: 7.30 am – 10 am – 3 pm i prinsipalmente 7 pm.


text:
Notificacion di AO Departamentonan Gubernamental
SVb su Departamento Salud y Trabao ta participa na tur hefe di departamento gubernamental cu ta haci uzo di Medisoft SVb un adaptacion riba e proceso pa notifica AO durante di e ola number 5 di Covid19.
E proceso di notificacion cuminsando diahuebs 6 di januari lo cana di e siguiente manera:
Funcionario publico cu ta haci uzo di Medisoft SVb ta notifica AO na su hefe di departamento of persona encarga cu maneho di AO.
• E hefe of persona encarga ta notifica AO den e Medisoft SVb manera di custumber (paso 1).
• E hefe of persona encarga mes mester yena e fecha spera di recuperacion (hersteldatum) (Paso 2). Den otro momento non-covid no mag di wordo yena. E fecha spera di recuperacion “verwachte hersteldatum” ta bira e di 6 dia despues di a PCR-test positivo pa Covid19 via di DVG/HOH. Esaki ta nifica cu e persona lo permanece 5
dia den isolacion y riba e di 6 dia despues di test ta AG.
• Click riba e (+) icon rechts banda di “Toon uitgebreide kenmerken” (paso 3 ).
• Click riba e hoki di “Opmerkingen” (paso 4)
• Type den e den e textblok e palabra “Covid” (paso 5)
• Posteriormente click riba OK pa save esaki. (paso 6)
Adhunto na e e-mail aki e splicacion grafico di e 6 pasonan pa sigui na momento di notifica AO den e portal di Sector Publico.
SVb ta pidi colaboracion pa cumpli cu e forma temporal aki pa notifica AO pa asina por yuda contra aresta tardansa den e maneho di e ola number 5 cu ta treciendo hopi reto den nos servicio diario. Hacienda esaki e trahador NO MESTER YAMA SVb e di 2 dia, sino por bay traha riba su AG datum si tur cos ta bon (6 dia despues).
Si e ta malo ainda riba su dia di AG:
E trahado lo mester yama SVb pa por papia cu dokter. Si e trahador no ta desea di comparti cu trabou cu e ta COVID+, lo mester haci e procedura di custumber di melding y yama SVb e di 2 dia.


text:
Diasabra atardi a tuma luga un exposicion “Nos Tera Nos Pais” caminda personanan cu ta forma parti di ploegnan di Serlimar y e ploegleiders por a asisti na ricibi informacion for di diferente departamento di gobierno.
A elabora tocante e restructuracion di ploegen pa haci diferente tipo di tareanan pa departamentonan di naturalesa p.e. piki sushi, haci limpi den dam, atende cu melding pa dumpnan ilegal y mas.
Durante e exposicion departamentonan manera Santa Rosa (DLVV), Serlimar, BCI y FPNA a presenta e tareanan specifico cu tin pa haci den nan organisacion. Contratistanan ta haya e oportinidad pa dicidi unda nan kier traha, of tambe si ta opta pa no sigui duna servicio na gobierno mas of na e departamento concerni.
Minister di Naturalesa, Sr. Ursell Arends a splica cu e motivacion tabata pa reduci e personeelskosten di Serlimar, na beneficio di rescata e compania estatal. Alabes ta enfoca riba e tareanan primordial di tene Aruba limpi, y tambe maneho y ehecucion di leynan di medio ambiente cu mester tuma luga, den cuadro di e maneho nobo di desperdicio.
Durante e exposicion Qredits Aruba a duna un mini workshop tocante administracion pa companianan eenmanszaak. Tambe a splica cu tur contratista lo haya un training encuanto con pa tuma nos naturalesa na cuenta den nan ofishi, como parti di nan contract.
Minister Arends ta contento di por a facilita e restructuracion pa beneficia tur partido en cuestion. Ta gradici tur esnan cu a atende y yuda pa un dia fructifero y productivo unda trahador y dunado di trabou por a bini bini hunto den harmonia.
Siguiente paso ta negociacion di alocacion di contratistanan pa firma e contract final. Contratista lo cuminsa traha na nan departamento nobo entrante januari 2023. Den futuro tin espacio pa reevalua contractnan pa mira unda por structura miho, hisa eficiencia, y mas cu tur cos pa responsabilisa gastonan. Asina ta brinda solucionnan duradero pa limpiesa di Aruba.


text:
Directiva di Dutch Caribbean Nature Alliance (DCNA) resientemente a tene su prome reunion di directiva pa 2021 den un sesion mixto virtual y cu participante en persona, pa tuma desicion y discuti tocante strategianan crusial pa sigura continuacion di actividad di maneho cu e Organisacionnan di Maneho di Parke pa tur e seis islanan di Hulanda Caribense.
Originalmente a planea un reunion en persona na Sint Maarten, pero pa motibo di un aumento den casonan di contagio di COVID-19 na e islanan ABC desicion a cai pa tene un reunion mixto, cu algun miembro di Sint Maarten presente en persona, mientras cu e otronan lo participa for di nan base di cas rond Hulanda Caribense y Hulanda Europeo.
E reunionnan di Directiva di DCNA ta importante pa por discutí i traha strategia tokante e forma mas efectivo pa sostene e maneho di organisacionnan di areanan proteha na Hulanda Caribense, specialmente den lus di e retonan significante cu e pandemia global di Covid-19 i otro presionnan cu e Organisacionnan di Parke ta enfrentando.
Gerencia di e Organisacion di Parkenan tabatin tambe oportunidad di informa e otronan tocante algun di e retonan y exitonan cu e parkenan ta experencia den nan lucha pa continua salbaguardia naturalesa na Hulanda Caribense. A tuma tambe diferente desicion di gobernacion incluso desicionnan relaciona cu bon gobernacion financiero, pago di Conservation Trust Fund y e sosten cu e red di contacto di DCNA ta duna cu finansa periodico pa medio di lòbi cu e ta haci na nomber di e organisacionnan di conservacion den Hulanda Caribense.
DCNA su red di contacto di conservacion, ta provee sosten na e Organisacionan di Maneho di Areanan Proteha riba tur seis isla di Hulanda Caribense: Aruba National Parks Foundation, STINAPA Bonaire, CARMABI Curaçao, STENAPA St. Eustatius, the Saba Conservation Foundation y Sint Maarten Nature Foundation.
Un componente importante cu a discuti durante e reunion di Directiva ta e importancia di implementacion di un strategia cu lo stimula e desaroyo di turismo duradero pa e islanan, creando chens pa Hulanda Caribense por sali for di e retonan ku e pandemia a trese cune, cu un enfoke mas grandi riba ekonomianan berdy blauw.
Fuera di e managernan di conservacion y e diferente expertonan di e Directiva di DCNA tabatin participacion tambe na e ultimo reunion di Directiva di DCNA aki, di opservadornan di parti di Fondo Mundial pa Naturalesa na Hulanda (WWF-NL), di e Union Internacional pa Conservashon di Naturalesa (IUCN-NL), BirdLife Hulanda, Observation International y e Ministerio di Agricultura, Naturalesa y calidad di Cuminda (LNV).
E siguiente Konvenshon di DCNA ta planeá pa 22-24 di november na Korsou. E convencion di DCNA no tin solamente e Reunion di Direktiva riba agenda, pero tambe diferente tayer pa e organisashonnan di areanan proteha di e seis islanan di Hulanda Caribense, treciendo huntu institutonan científico, stakeholdernan y embahadornan hubenil di naturalesa local huntu pa intercambio di conosemento y desaroyo di capacidad.


text:
Un firma y tur cos ta oke? E prueba mester bin ainda…..
Satisfaccion cerca e organisadonan di e marcha di diahuebs atardi, cu a yega na un cantidad bastante pa impresiona. Y e reaccion di gobierno...
Nos mester resolve problema financiero? Trabao caritativo ta substitui gobernacion
Ta mustra positivo ora bo lesa cu fundacion pa Reclassering ta bay haci un proyecto pa hoben delincuente, pero cu ayudo di nos... En...
Awe nochi tin horcan, Ta wega tin, muchanan?
Nos no sa ki acuerdo Aruba tin cu forsanan sobrenatural, pero atrobe horcan ta pasa cerca, pero no ta afecta nos directamente. Fuera di...
Ley aproba, riesgo ta keda… 2000 pagina no ta cambia situacion na Venezuela
Awor cu e ley encuanto CITGO ta aproba, nos ta move pa su ehecucion. Banda di hopi elogio, nos por a tende bastante preocupacion...
Fiesta pa un, duda fuerte pa otro…Awor preocupacion pa medio ambiente ta drenta
Loke mester a bira un fiesta grandi den parlamento pa celebra reapertura di e refineria, no tabatin e ambiente festivo completamente. Den e reunion...
Mayoria empresa estatal no por duna cifra, Conseho Consultativo no tin informacion adecua
Despues di e tratamento di e ley encuanto e refineria, ta warda nos otro debate cayente. Esey ta trata e presupuesto 2017 cu tin...
Sarah-Quita Offringa 3 biaha campeon den slalom
E aƱa aki Sarah-Quita Offringa a competi un biaha mas den e Hvide Sande PWA World Cup. E biaha aki e competencia a tuma...
Union inespera den parlamento pa amienda
E sorpresa grandi den e reunion publico di parlamento di diahuebs ultimo tabata e acuerdo cu a keda pacta entre e cuatro fraccionnan. Oranan...
Tur reclamo pa transparencia envano? Gobierno no ta honra tendencia mundial
Den e simannan cu a pasa varios biaha nos ta tende e opinion cu e cambionan den nos Codigo Civil, incluso esunnan relaciona cu...
Reunion pa cuestiona ministro sabotia: Proteccion partidario mas importante cu controla gobierno
Ayera a tuma luga porfin (parcialmente) e reunion encuanto e practica di e ministro encarga cu Infrastructura encuanto otorgamento di tereno erfpacht. Desde januari...